
U promet je pušten spoj ulica Rajterova-Malezova i obnovljena Frankopanska ulica 


Za spojnu ulicu Rajterova- 


Malezova 7,2 milijuna kuna 


Frankopansku ulicu zajedno su otvorili gradski čelnici i ,bregovska“ mladež 


U ponedjeljak, 21. prosinca, 
otvorena je nova obilazna ulica 
kojom su spojene dvije glavne 
gradske prometnice, Rajterova 
i Malezova ulica. Otvarajući je, 
gradonačelnik Milorad Batinić 
kazao je da je riječ o najsku- 
pljem prometno-infrastruktur- 
nom ulaganju u gradski centar 
u povijesti Ivanca, kojim su 
stvoreni preduvjeti za zatvara- 
nje prometa kroz špicu i njeno 
uređenje u pješačku zonu. Taj 
su projekt financirali Mini- 
starstvo regionalnog razvoja iz 
programa EIB II s 3,68 milijuna 
kuna i Grad Ivanec s 3,6 miliju- 
na kuna. 

- Otvaranjem spojne ulice, 
koja povezuje dvije ivanečke 
prometne žile-kucavice, sim- 
bolično otvaramo i novi kvart, 
koji se po svojim karakteristika- 
ma urbanog uređenja slobodno 
može svrstati među najljepše 
gradske zone stanovanja. Za- 
hvaljujem svima koji su priod- 


Početak radova 


Nova manifestacija na središnjem gradskom prostoru 
Prvi Božićni sajam na ivanečkoj 
Špici na - 18 stupnjeva Celzijevih! 


= 
= 
Go 
E) 
a 
= 
< 
= 
= 
o 
hre 
K 


, 


Godina 1997: Stanari Frankopanske gradonačelniku 
Batiniću - U centru grada smo, a Frankopanska je infra- 
strukturno posve neuređena! 


nijeli realizaciji ovog projekta 
— Ministarstvu regionalnog 
razvoja, šumarstva i vodnog 
gospdoarstva, izvođaču radova 
Cesti i njenim kooperantima, 
te ZUC-u, Hrvatskim vodama, 
Ivkomu, nadzornim stručnjaci- 
ma, projektantima, županijskim 
uredima, nadasve gradskim 

službama, posebno Upravnom 
odjelu za urbanizma, komu- 
nalne poslove i zaštitu okoliša. 
Zahvaljujem građanima, koji 
su pokazali veliko strpljenje i 
razumijevanje za sve teškoće i 
probleme u vrijeme izvođenja 
složenih radova — naglasio je 
gradonačelnik. 


U manje od godinu dana na 
vrlo teškom terenu iznad kori- 
ta Bistrice sagrađeno je više od 
400 metara suvremene gradske 
obilazne prometnice. Bujična 
Bistrica zatvorena je u armira- 
nobetonsko korito, dugo više 
od 200 metara. Ulica je dobila 
i novu javnu rasvjetu, vrijednu 

Donedavna stvarnost, a danas tek dio Ivanečka povijest 


250.000 kuna, a na stupove su 
montirane štedne žarulje. Polo- 
ženo je 230 metara sekundarne 
kanalizacijske mreže vrijedne 
95.000 kuna i položeno 320 
metara vodopskrbnog cjevo- 
voda vrijednog 200.000 kuna. 
Uz cestu je podignut zaštitni 
kameni (gabionski) zid, a vri- 


U organizaciji Grada Ivanca, od 18. 
do 24. prosinca pod velikim šatorom na 
gradskoj špici održan je 1. ivanečki bo- 
žićni sajam. lako su ekstremne hladno- 
će, koje su se na našem području uoči 
Božića spustile na minus 18 stupnjeva 
Celzijevih, građane prisilile da se drže to- 
pline svojih domova i ujedno, spriječile 
planirane nastupe pojedinih KUD-ova i 
udruga na bini ispod šatora, pokazalo se 
da je takvo stvaranje božićnog ugođaja 
vancu dalo novu, urbaniju notu. 

Pod šatorom su svoj božićni asorti- 
man na prodaju ponudili komercijalni 
prodavači i udruge. Bor na bini okitile su 

članice Društva prijatelja narodnih obi- 
čaja Maska, zasvirali su i Lompuši iz Ra- 
dovana (zbog niskih temperatura imali 
su problema sa žicama na instrumenti- 
ma), dok djeca iz KUD-a Salinovec zbog 


hladnoće nisu ni mogla nastupiti. Pjevali 
su članovi zbora KUD-a Rudolf Rajter, a 
Udruga za sport i kulturu iz Stažnjevca 
priređivala je svakodnevne susrete s 
Djedom Božićnjakom. Ni oni nisu imali 


Bilo je veselo uz štand Peharčeka 
sreće, jer im je velik snijeg porušio kući- 

cu! Također, Udruga vinara i vinogradara 

Peharček ponudom vina oko sebe je 

okupila brojne Ivančane, a dva je dana 

pod šatorom svirao i band Andromeda. 

Organizatori već razmišljaju o tome da 

ove godine, kada se bude organizirao 2. 

sajam, nabave grijani šator i pod njim or- 

ganiziraju ugostiteljsku ponudu (ljr) 


Na bini su zasvirali i mladi iz 
grupe Andromeda 


Novu ulicu otvorio je gradonačelnik Milorad Batinić 


jednost radova bila je veća od 
300.000 kuna. 

Rekonstrukcija raskrižja u 
Malezovoj i Rajterovoj ulici 
stajala je daljih 250.000 kuna, 
dok je uređenje korita (obla- 
ganje kamenom) oko mosta u 
Malezovoj proračun opteretilo 


O tome da su u najludoj i 
najdužoj noći u godini Ivančani 
od sebe otjerali sve probleme, 
pokazuje velik broj građana oku- 
pljenih na dočeku Nove godine 
na ivanečkoj gradskoj špici. 
Unatoč tome što su izostale 
skupe estradne zvijezde, gra- 
đani su u 2010. godinu uplesali 
uz glazbu i odličan štimung 
Faringaša iz Prigorca, pa se po 
veselju i atmosferi ovogodišnji 
doček svakako može ubrojiti 
među najbolje dosad. Uz gitare 
i cimbule, violine i harmoniku, 


Ovogodišnji doček može 
se ubrojiti među najbolje 
dosad 


za još pedesetak tisuća kuna. 
Svemu tome valja dodati da je 
dopuna projekata koštala još 
49.000 kuna, dok je vrijednost 
geotehničkih radova 24.000 
kuna. Ukupna vrijednost ra- 
dova time se popela na 7,21 
milijun kuna. 

Na raskrižju novog spoja, 
simbolično je u promet puštena 
i obnovljena Frankopanska uli- 
ca. Ona je posve rekonstruirana 
na pravcu dugom 752 metara, s 
asfaltom širine od četiri do 6,5 
metara. Radove je izvela Cesta, 
a zajedno s troškovima nadzora, 
oni su stajali 542.000 kuna. Tome 
treba dodati i rekonstrukciju vo- 
dovoda i kanalizacijske mreže, 
čime su se izdvajanja iz prora- 
čuna Grada Ivanca popela na 
više od milijun kuna. Novu jav- 
nu rasvjetu postavila je Elektra. 

Na ulaganjima u poboljšanje 
infrastrukture i kvalitete života 
građana u Frankopanskoj, za- 
hvalili su predsjednik Mjesnog 
odbora Ivanec III Branko Ko- 
stanjevec i predstavnica gra- 
đana Katica Levanić. Ulice je 
blagoslovio župnik vlč. Zoran 
Gložinić. Uz pljesak i zdravicu 


U ime stanara Frankopanske, na ulaganjima je zahvali- 
la Katica Levanić, aktualna gradska vijećnica 


Na svečanosti otvaranja, riječi zahvale uputio je i pred- 
sjednik Mjesnog odbora Ivanec Ill Branko Kostanjevec 


stanara strme Frankopanske 
ulice, vrpcu su zajedno prereza- 
li ,bregovska“ mladež i gradski 
čelnici, gradonačelnik Batinić i 
predsjednik Gradskoga vijeća 
Čedomir Bračko. 


plesale su se i polke i valceri, 
a raspoloženje je urnebesnim 
plesom podigla i mladež. Druš- 
tvo prijatelja narodnih običaja 
Maska okupljene je dodatno 
zagrijalo s besplatnih 150 litara 
kuhana vina, kojim je svoje gra- 
đane počastio Grad. 

U ponoć je nebo iznad grada 
osvijetlio raskošan vatromet. Go- 
tovo zaglušena gromoglasnom 
pucnjavom petardi i raketa, u 
prvim trenucima Novoga ljeta 
svim građanima čestitke je upu- 
tila dogradonačelnica Jasenka 
Friščić. (ljr) 


Odličan štimung uz 
glazbu Faringaša 


U nastavku donosimo više 
fotografija, kojima vas podsje- 
ćamo na to kako je stanje bilo 
prije godinu dana, odnosno ka- 
kvo je sada. 

(ljr) 

POSKUPLJENJE Od 1. siječnja nove 


cijene komunalnih usluga 


Od Nove godine voda 
i odvoz smeća - skuplji 


i Novi direktor je dipl. ek. Mladen Stanko 


Prvi put od 2004. godine 
komunalna tvrtka Ivkom po- 
većala je cijene vode i odvoza 
smeća. Nove ci- 
jene na snagu su [šf 
stupile 1. siječnja. &. 
Vodstvo Ivkoma_& 
ne krije da je, s [iš 
obzirom na krizu 
I sve teži život E 
građana, riječ o 
nepopularnoj 
mjeri, koju građa- 
ni sigurno neće 
dočekati laka 
srca. To više što je 
Vlada objavila da će i plin po- 
skupjeti 15 posto. Zbog toga 
smo predsjednika Upravnog 
odbora Ivkoma Branka Puta- 
reka i sad već bivšeg direktora 
Srečka Kramarića upitali za ra- 
zloge korekcije cijena. 

- Zbog velikih poremećaja 
u poslovanju djelatnosti vo- 
doopskrbe, bilo je neminovno 
poduzimanje sanacijskih mjera. 


U <. 


Kvarovi zadaju velike gla- 
vobolje i još veće troškove 


pa 


Cijene nisu mijenjane šest go- 
dina, a u tom razdoblju došlo 
je do višestrukog povećanja 
cijena goriva i troškova održa- 
vanja. Mnogi vodovodi su stari, 
na njima su česti kvarovi, a sve 
to skupa povećava troškove 
poslovanja. Ivkom je u djelat- 
nosti vodoopskrbe ostvario oko 
100.000 kuna gubitka za 2008., 
a očekuje se da će isto toliko 
ostvariti i po završnom računu 
za 2009. Građani također mo- 
raju znati da su dosad pili naj- 
jeftiniju vodu u Hrvatskoj. Od 
ukupno 184 distributera, Ivkom 
je po cijenama bio na 183. mje- 
stu - izjavio je B. Putarek. 

Koliko će građani ubuduće 
plaćati vodu? Na sustavu Ivan- 
čica voda poskupljuje jednu 
kunu po prostornom metru, 
pa će je umjesto dosadašnjih 
5,09 kuna, Ivančani ubuduće 
plaćati 6,69 kuna. 

-  Poskupljenje za jednu 
kunu po ,kubiku“ uslijedilo je 
zbog toga što je u dosadaš- 
nju cijenu vode uvedena nova 
kategorija, a to je doprinos za 
razvoj. Taj novac bit će prihod 
Grada Ivanca, a koristit će se 
isključivo za rekonstrukciju 

Branko Putarek 

starih i gradnju novih vodo- 
opskrbnih sustava. Poznato je 
da su neki Ivkomovi vodovodi 
vrlo dotrajali, na nji- 
ma su kvarovi česti, a 
poseban su problem 
zdravstveno upitne 
salonitne cijevi na 
pojedinim  cjevovo- 
dima — kazao je Pu- 
tarek. 

Uz povećanje po 
prostornom metru, za 
sve potrošače uvede- 
na je još jedna nova 
kategorija u cijeni 
vode. Riječ je o mjesečnoj na- 
knadi od 13,53 kuna za kućan- 
stva (11 kuna+PDV). Zanimali su 
nas razlozi njena uvođenja. 

- Od 4556 priključaka na po- 
dručju Ivanca, više od 900 ih je 
u klijetima. Potrošnja u klijetima 
i vikendicama vrlo je mala, po 
dva to tri kubika na godinu, od 
čega Ivkomu ostaje mizernih pet 
do šest kuna! Takvim,prihodima“ 
Ivkom naprosto ne može pokriti 
troškove mijenjanja i baždarenja 
vodomjera, koje po zakonu mora 
provoditi svakih pet godina, a 
koje stoji 430 kuna. To je i glavni 
razlog sadašnjih gubitaka tvrtke 
— kazao je Kramarić te istaknuo 
da će poskupljenje vode najviše 
osjetiti baš vlasnici klijeti i viken- 
dica. Uvođenjem ove naknade, 
prikupit će se taman toliko novca 
da im pokrije troškove izmjene i 
baždarenja vodomjera. 

Primjenom novih cijena, u 
Ivkomu planiraju prikupiti do- 
datnih 700.000 kuna na godinu, 
čime bi se osiguralo stabilno 
poslovanje tvrtke i ulaganja u 
rekonstrukciju starih i gradnju 
novih vodovoda. Što se privrede 
tiče, i za nju vrijede nove cijene 
vode, u iznosu od 6,62 kuna po 
prostornom metru (+PDV). 

Svim korisnicima poskuplju- 
je i usluga odvoza smeća, sa 
dosadašnjih 39,70 na 48 kuna, 
što je povećanje od 20 posto. 
Zašto? U Ivkomu kažu da su 
odlučili usvojiti zahtjeve pojedi- 
nih gradskih vijećnika i mjesnih 
odbora za izjednačavanjem ci- 
jene odvoza smeća na cijelom 
području Ivanca. Zbog toga je 
formirana jedinstvena, ali i — bit- 
no veća cijena za sva naselja, pri 
čemu za sve vrijedi usluga od- 
voza četiri puta na mjesec. 

Na vlastiti zahtjev, Upravno 
vijeće dužnosti je razriješilo 
direktora Srečka — Kramarića 
(on i dalje ostaje raditi u Ivko- 
mu, ali na drugom radnom 
mjestu),te za novog izabralo 
dipl. ekonom. Mladen Stanka, 
dosadašnjeg predavača grupe 
ekonomskih predmeta u Eko- 
nomskoj školi Ivanec. (ljr) 


PRORAČUN Gradsko vijeće Ivanca donijelo proračun za 2010. godinu, vrijedan 39,6 milijuna kuna 


manja naknada i predsjedniku Gradskog vijeća 


U ponedjeljak, 21. prosinca, Gradsko vijeće Ivanca ve- 
ćinom je glasova donijelo restriktivan proračun za iduću 
godinu, vrijedan 39,6 milijuna kuna. Dio je toga kriznoga 
paketa cijeli niz nimalo popularnih mjera. Među njima su 
i pet posto manje plaće svim gradskim djelatnicima već od 
početka 2010. godine, ali i smanjena naknada za rad pred- 
sjedniku Gradskog vijeća Cedomiru Bračku. Gradonačel- 
nik Milorad Batinić plaću si je dobrovoljno srezao sam, još 
u travnju prošle godine. Dio proračuna su i bitno smanje- 
ne donacije svim gradskim ustanovama i korisnicima pro- 
računa, Pučkom otvorenom učilištu, Gradskoj knjižnici 
i Dječjem vrtiću. Što se vrtića tiče, ni za 2010. godinu ne 
predviđa se poskupljenje, pa cijena vrtićke skrbi za mali- 
šane treću godinu za redom ostaje nepromijenjena. 


Sredstva za sanaciju odlagališta otpada u Jerovcu u 
Fondu se nisu mogla aktivirati zbog tehničkih razloga 


Da se pitalo oporbene HDZ- 
ove i HSS-ove vijećnike, prora- 
čun bi bio još i manji. 


ZADNJA SJEDNICA Od radne 2009., Gradsko 
vijeće ,oprostilo“ se dnevnim redom od 18 točaka 


- ovakav smanjeni proračun 
još je nerealan, planiran je pre- 
optimistično. S obzirom na sta- 


nje u gospodarstvu, smatram da 
bi ga trebalo planirati najviše na 
25 do 26 milijuna kuna — ocije- 
nio je Dražen Krtanjek (HDZ). 
Gradonačelnik Milorad Batinić 
replicirao je da su svi prihodi 
planirani u skladu s napucima 
Ministarstva financija, i to na 
razini realizacije 2009. te da su 
upitne samo kapitalne pomoći 
države, od koje se očekuju tek 
tri milijuna kuna. Sve ostalo je 
realno, uključujući i 4,7 miliju- 
na kuna za sanaciju odlagališta 
smeća u Jerovcu, koja su već 
osigurana. 

Na sjednici su se, dosad ri- 
jetko zabilježeno, mogle čuti 
čakipohvale oporbe pojedinim 
odlukama. Krtanjek je odluku o 
osnivanju gradske Humanitar- 
ne fundacije Pro vitae ocijenio 
dobrim potezom, kojim će se 
unijeti reda u prikupljanje sred- 
stava za humane svrhe i omo- 
gućiti njihova transparentna 
raspodjela. Vladimir Lacković 
(HDZ) pak je pohvalio izmi- 
jenjenu odluku o skupljanju i 
odvozu smeća, kojom je za sva 
naselja na gradskom području 
uvedena jednaka cijena zbri- 
njavanja otpada. Mirko Žim- 

Uoči sjednice, vijećnike su ugodno iznenadili ivanečki zboraši 


brek (HSS) predložio je da se, u 
cilju pomoći uzgajivačima, ove 
godine iz proračuna subven- 


bs 

Ministarstvo kulture od- 
bilo je financijski podu- 
prijeti gradnju Centra za 
kulturu u Ivancu 


cionira puna cijena umjetnog 
osjemenjivanja krmača. Budući 
da je problematika poticaja za 
poljoprivredu sažeta u poseb- 
nom Programu za unapređenje 
stanja u poljoprivredi, Žimbeku 
je sugerirano da inicira izmjenu 
toga programa, kako bi se u nje- 
ga mogao uvrstiti prijedlog o 
punom subvencioniranju. 

- Svima nam je jasno da pro- 
blem osipanja stočnog fonda 
ne treba tražiti u Ivancu, već 
u lošoj državnoj poljoprivred- 
noj politici, odnosno, velikom 
uvozu kojim se destimulira do- 
maća proizvodnja. Cinimo sve 


da takve trendove zaustavimo, 
a najvažniji projekt pri tome 
je gradnja mini mljekare, koja 
je pred realizacijom. Početak 
gradnje očekujemo u proljeće, 
najkasnije ljeti, a rok završetka 
je godinu dana — obavijestio je 
gradonačelnik. 

Dragutina Mostečaka 
(HDZ) zanimale su aktivnosti 
vezane uz planirano okrupnja- 
vanje zemljišta u dolini Bednje, 
odnosno, pitanje osiguranja 
sredstava za to u proračunu za 
2010. Odgovarajući na pitanje, 
Batinić je kazao da je problem 
u tome što ministar, nakon do- 


Restrikcije skrojile krizni proračun 


i Plaće zaposlenima u gradskoj upravi niže pet posto, a 


nošenja zakona, još nije donio 
podzakonske akte, odnosno, 
što još nije formirana Agencija 
za promet zemljištem, bez koje 
se ne može provesti okrupnja- 
vanje. 

- lako je Grad Ivanec još 
2007. izradio radnu verziju 
okrupnjavanja zemljišta i ima 
sve spremno za početak toga 
posla, u taj projekt ne može 
krenuti zato jer na razini drža- 
ve nisu tvorene formalne pret- 
postavke za njegovu realizaciju 
— izjavio je gradonačelnik. 

Vijećnici su na sjednici 
usvojili i programe rada i fi- 
nancijske planove poslovanja 
gradskih ustanova u 2010. 
godini te sve ostale prate- 
će proračunske programe. 
Usto, donijeli su i Plan zašti- 
te i spašavanja grada Ivanca. 

Valja spomenuti da su pri- 
je početka sjednice gradske 
vijećnike ugodno iznenadili 
članovi Mješovitog pjevačkog 
zbora KUD-a Rudolf Rajter. 
Pod ravnanjem prof. Sanje 
Čanžar, otpjevali su im jednu 
božićnu pjesmu, a potom im 
je, u ime KUD-a, blagdanske 
čestitke uputio predsjednik 
Vinko Kihas, poželjevši im 
donošenje — mudrih odluka. 
(jr) 


Svi znamo tko je kriv za situaciju u državi 


BB Unatoč kvalitetnim programima potkrijepljenim svim projektima i građevinskim dozvolama, Grad Ivanec od resornih ministarstava nije 
dobio tražena sredstva; s druge strane, dobile su ih neke općine, i to samo na temelju — idejnih projekata?! 


Usvajanjem izmjena pro- 
računa za 2009. godinu, izmi- 
jenjenih gradskih programa i 
financijskih planova Dječjeg 
vrtića i Gradske knjižnice te do- 
nošenjem još nekoliko važnih 
radnih odluka, vijećnici Grad- 
skoga vijeća Ivanca u ponedje- 
ljak su, 29. prosinca, završili svo- 
jim radom u 2009. godini. Među 
ostalim, razmotrili su i prihvatili 
izvješće o poslovanju Ivkoma za 
2008., usvojili su i program rada 
za 2010. godinu Pučkog otvo- 
renog učilišta Đuro Arnold, a 
nakon dulje rasprave donijeli su 
i Odluku o uvjetima i načinu dr- 
žanja kućnih ljubimaca i načinu 
postupanja s napuštenim i izgu- 
bljenim životinjama, kao i Od- 
luku o agrotehničkim mjerama 
te unapređivanju i održavanju 
poljoprivrednih rudina. 

Sjednica se odvijala u izrazi- 
to radnom tonu, a počela je ni- 
zom vijećničkih pitanja na ak- 
tualnom satu. Očekivano, nije 
izostala ni rasprava o rebalansu 
proračuna za ovu godinu koji je 
s planiranih 43,75 smanjen na 
35 i pol milijuna kuna. Vladimir 
Lacković osvrnuo se na rashod- 
nu stranu te kazao kako je oči- 
to da su negativni trendovi iz 


proračuna za 2009. predloženi 
i u budžet za 2010. Ne ospora- 
vajući kvalitetu ljudi koji rade 
u Gradu, izrazio je mišljenje da 
su gradske službe prerastrošne 
te ponovio svoju tezu da čak 
32 posto proračunskih prihoda 
otpada na plaće. Također, po- 


stavio je i pitanje sredstava na- 
mijenjenih promidžbi i infor- 
miranju, naknada za prijevoz te 
za stručno usavršavanje. 
Predstavnici Grada na takve 
su izjave oštro reagirali nazvavši 
ih neistinitima. Šefica proračuna 
Maja Darabuš kazala je da napro- 


VIJEĆNIČKA PITANJA 


Na aktualnom satu više pita- 
nja gradskom vodstvu postavili 
su vijećnici HDZ-a D. Krtanjek, 
G. Slavinec i V. Lacković i HSS-ov 
vijećnik M. Žimbrek, a na njih je 
odgovorio gradonačelnik Batinić. 
S obzirom na interes mje- 
štana Škriljevca za plin, ne bi li i 
tamo trebalo provesti plinofika- 
cijske radove? 
- U anketi, koju je prije neko- 
liko godina u Škriljevcu proveo 
Termoplin, nije bilo ni približno 
dovoljno zainteresiranih kućan- 
stava za uvođenje plina. lako to 
sada mještani priželjkuju, infor- 
mirani smo da Termoplin nije 
zainteresiran za ulaganje i to 
opravdava funkcioniranjem na 
tržišnim načelima. 

Zašto u proračun za 2010. 
godinu nije uvršten nastavak 


radova na asfaltiranju nogostu- 
pa u Jerovcu Gornjem? 

- U skladu s dinamikom ra- 
dova, kojom se svim mjesnim 
odborima nastoji omogućiti 
ravnomjerni razvoj, nogostup 
u Jerovcu nije u planu za 2010. 
Potrebna su ulaganja i u drugim 
mjesnim odborima. 

Zašto u 2010. nisu predviđe- 
na nikakva ulaganja u Bedencu, 
iako je to najveći mjesni odbor 
na gradskom području? 

- To nije točno. U tijeku je 
otkup zemljišta za uređenje au- 
tobusnih stajališta na području 
Bedenca. 

U program je trebalo staviti 
nastavak rekonstrukcije NN- 
mreže u Osečkoj, jer je mreža 
obnovljena samo do polovice 
naselja. 


sto nije jasno odakle je Lacković 
izvukao takve podatke, jer se iz 
proračuna transparentno može 
iščitati da za plaće zaposlenika 
ide tek 7,5 posto ukupnog prora- 
čuna. Nabrojila je precizno koji se 
sve prihodi smatraju izvornima, 
a ako se plaće zaposlenih računa- 


- U prošle četiri godine uči- 
njen je velik zaokret u moder- 
nizaciji infrastrukture u Osečkoj. 
Rekonstruirana je županijska 
cesta, osuvremenjeni su neraz- 
vrstani pravci. Što se tiče struje, 
to ne ovisi samo o Gradu Ivan- 
cu; dalja rekonstrukcija je plani- 
rana, ali sve ovisio mogućnosti- 
ma Elektre. 

Zašto u plan za iduću godi- 
nu nije ušla modernizacija ceste 
kod zaseoka Grudičeki? 

- Naprosto zato što je Mjesni 
odbor Lovrečan za 2010. godi- 
nu istaknuo neke druge, priori- 
tetnije programe. 

U zoni C3 neki građani su 
sagradili kuće, ali se u njih ne 
mogu useliti, jer nije riješen 
problem kanalizacije. Kad se to 
misli riješiti? 


ju u odnosu na te prihode, jasno 
proizlazi da je onda udio plaća u 
njima 13 posto. Gradonačelnik 
Milorad Batinić izjavio je da se 
takvim nastupima ponovno pro- 
zivaju zaposlenici gradske upra- 
ve, unatoč tome što oni sigurno 
nisu krivi za situaciju u državi. 


- Kanalizacija u zoni C3 nije 
presudna za useljenje u kuće. 
To više što, prema zakonu, sva- 
ka kuća obvezatno treba imati 
septičku jamu. 

Koliko je sredstava prikuplje- 
no u gradskom proračunu iz 
naknada za povećani komunalni 
standard i koliko je novca isplaće- 
no građanima Jerovca koji žive 
blizu deponija zbog umanjene 
vrijednosti njihovih nekretnina? 

- Sredstva za umanjenu vri- 
jednost nekretnina isplaćuju se 
mještanima koji žive u ,radiju- 
su“ 500 metara od odlagališta. 
Taj novac isplaćivat će im se u 
roku pet godina, a dosad je vla- 
snicima isplaćeno oko 250.000 
kuna. Na godinu se iz naknada 
za povećani komunalni stan- 
dard prikupi oko 800.000 kuna. 


- Zaposleni u gradskoj upravi 
velikim dijelom svoje godišnje 
odmore dosad uopće nisu isko- 
ristili, zbog mnogo posla i pove- 
ćana radnog angažiranja. Pored 
toga, nisu dobili ni božićnicu ni 
stimulacije, a plaće su im sma- 
njene pet posto. U situaciji kad 
svi mi znamo tko je kriv za krizu 
u državi, nemojmo si otvarati 
fronte tamo gdje ne treba — po- 
ručio je gradonačelnik. 

Što se tiče navodne prera- 
strošnosti po pitanju usluga 
informiranja, Maja  Darabuš 
upozorila je da se pod usluge 
informiranja ubrajaju i troškovi 
objave javnih nabava u Narod- 
nim novinama i druge objave 
koje proizlaze iz redovita obav- 
ljanja poslova gradskih uprava. 
Dražen Krtanjek je kazao da bi 
volio vidjeti da se u Ivanec sli- 
ju i sredstva iz pretpristupnih 
fondova te da bi trebalo inzi- 
stirati da na tome više porade 
stručnjaci AZRE, koji su za to 
i plaćeni. Odgovarajući na to, 
gradonačelnik Batinić najavio 
je kandidiranje dvaju projekata 
pretpristupnim fondovima i to 
projekta sustava odvodnje u sli- 
vu rijeke Bednje i gradnje Cen- 
tra za kulturu. Također, kazao 


je, Grad je resornim ministar- 
stvima lani kandidirao projekte 
vrijedne između 6 i 7 milijuna 
kuna, koji su bili posve zaokru- 
ženi, odnosno, bili su popraćeni 
kompletnom dokumentacijom 
s građevinskom dozvolom. Iako 
je u ministarstvima predstavni- 
cima Grada bilo rečeno da na 
tim projektima počnu raditi, a 
da će sredstva biti doznačena 
naknadno, od obećanog novca 
na kraju nije bilo ništa. Isto- 
vremeno, novac je nekim op- 
ćinama bio doznačen samo na 
temelju  dostavljenog idejnog 
rješenja, pa je očito, izjavio je 
Batinić, da problem nije bio u 
Gradu Ivancu već u selektivnoj 
državnoj politici prema Ivancu 
i njegovim građanima. Izuzetak 
od toga su samo sredstva iz Fon- 
da za zaštitu okoliša, namijenje- 
na sanaciji odlagališta smeća u 
Jerovcu, koja se zbog tehničkih 
pitanja nisu mogla aktivirati. 

Spomenimo na kraju da je 
nakon sjednice održano nefor- 
malno druženje vijećnika, koje 
je bilo organizirano po načelu 
da je svatko na domjenak donio 
nešto. Pritom su se naročito an- 
gažirale članice Vijeća, koje su 
ispekle štrukle i kolače. 

TREĆA DOB 
Darovi, druženje i 
topli obrok za 
najstarije Ivančane 


Poklon-paketi 
razveselili 853 
građana od 76 
godina naviše 


Od 853 mještana ivaneč- 
koga kraja rođenih zaključno 
s 31. prosinca 1933. godine, 
više od 700 ih se u srijedu, 
16. prosinca, odazvalo podjeli 
poklon-paketa i  blagdan- 
skom druženju što ih je za njih 
u prostorijama KTC-a tradici- 
onalno priredio Grad Ivanec. 
S obzirom na golem interes 
i neviđenu gužvu, u pomoć 
pri podjeli paketa priskočila 
je većina članova ivanečko- 
ga Gradskoga vijeća. Čestitke 
građanima uputio je grado- 
načelnik Milorad Batinić: 


- Želim vam iskreno zahva- 
liti Za sav trud i doprinos što 
ste ga tijekom svoga radnog 
vijeka dali za našu sadašnjost, 
za ovaj grad i njegov razvitak. 
Na žalost, duboko smo svje- 
sni da politikom mirovina taj 
vaš golem doprinos ni izda- 
leka nije dovoljno vrednovan 
— izjavio je gradonačelnik te 
svima uputio božićne i novo- 
godišnje čestitke. 

Druženje osoba treće 
životne dobi uljepšali su 
tamburaši Društva prijatelja 
glazbe i narodnih običaja 
Lompuš iz Radovana. Ama- 
terska dramska sekcija izvela 
je skeč naslovljen Gumila, pri 
čemu su sve nazočne izvor- 
nim  narodskim humorom 
nasmijali Mario Piskač, Saša 
Biškup, Tomo Buhin i Dragu- 
tin Slunjski. Svi pozvani po- 
tom su se zadržali na druže- 
nju uz topli obrok. Troškove 
darivanja najstarijih Ivančana 
i troškove domjenka Grad 
Ivanec financirao je s gotovo 
80.000 kuna. (ljr) 

Održan je 1. ivanečki gospodarski sajam 


sospodarstva ivanečka je 
brownlfield investicija 


Vesna Pusić: Ivanec već u djelo provodi ono što država tek mora učiniti 


— Organizacijom gospodar- 
skog sajma na temeljima kultu- 
re rada što su je stotinu godina 
gradili ovdašnji rudari, a koja 
je u međuvremenu postala 
brend, Ivanec je pokrenuo 
nešto što u zapadnom svijetu 
zovu brownfield investicijom. 
Na Zapadu, to je jedna od te- 
meljnih ideja modernog gos- 
podarskog razvoja. Sjajno je 
što je manifestacija priređena 
u Srednjoj školi, čime se po- 
kazuje namjera povezivanja 
gospodarstva i obrazovanja. 
Prepoznajući činjenicu da bez 
toga ni lokalno ni hrvatsko 
gospodarstvo ne mogu napri- 
jed, Ivanec je već počeo ostva- 
rivati ono što država tek mora 
napraviti. Ne mogu se sjetiti 
bolje i pametnije manifestacije 
od ove! 

Te je pohvalne riječi, otva- 
rajući u petak, 4. prosinca, 
Ivanečke rudarske dane i 1. 
sajam ivanečkog gospodar- 
stva, domaćinima uputila Ve- 
sna Pusić, predsjednica Naci- 
onalnog odbora za praćenje 
pregovora o pristupanju Hr- 
vatske EU. Osvrćući se na 
podatak da bi Hrvatska 2012. 
godine iz EU trebala dobiti 


dopusnicu resorna ministarstva za izobrazbu drvoprerađivača i informatičara 


li 


Priređena je atraktivna izložba rudarske baštine 


Rast suvremenog ivanečkog gospodarstva na tradiciji 
kulture rada sjajan je primjer brownfield investicije — 
kazala je V. Pusić 


čak 26 milijardi kuna prven- 
stveno za radna mjesta, ali 
da taj novac vjerojatno neće 
uspjeti povući zato jer nema 
dovoljno kvalitetnih progra- 
ma, upozorila je Ivančane da 
su na pravom putu i da se već 
sada počnu pripremati da od 
tih golemih sredstava uzmu 
što više mogu. 

Gospodarski sajam, koji 
su organizirali Grad Ivanec i 
Poslovna zona d.0.0., otvoren 
je kao središnja manifestacija 
ovogodišnjih Ivanečkih rudar- 
organizator Turističko društvo 
Ivanec. Održan je u predvorju 
Srednje škole, gdje su svoj pro- 
izvodni program prezentirala 
23 poduzetnika, obrtnika te 
obrazovne i druge institucije. 
Za tu priliku su Grad i Poslov- 
na zona dali izraditi posebne 
štandove, koji će se i ubuduće 
koristiti za sajamske i slične 
manifestacije. O ciljevima saj- 
ma govorio je gradonačelnik 
Milorad Batinić: 

- Odlučili smo u ovim teš- 
kim gospodarskim vremeni- 
ma Rudarskim danima dati 
novu dimenziju, a rezultat je 
1. gospodarski sajam. Njego- 


Srednja škole Ivanec traži 


Tvornica obuće Ivančica pozvala obrtnike na kooperacijsku 
proizvodnju za potrebe domaće obućarske industrije 


Ivančica će i dalje zapošljavati obućarske inženjere i dizajnere i druge 
kadrove koji mogu raditi na području razvitka tržišta 


— Dok je u inozemstvu ko- 
operacijsko obrtništvo vrlo 
razvijeno, pa se proizvodnja za 
potrebe određenih industrija 
odvija u međusobno poveza- 
nim granama, u Hrvatskoj koo- 
perativna proizvodnja obrtnika 
za potrebe industrije uopće ne 
postoji! lako u našim pogonima 
proizvedemo oko 5.000 pari 
obuće na dan, nijedan ukras ili 
detalj za obuću ne nabavljamo 
na domaćem tržištu, već sve 
uvozimo. Budući da je buduć- 
nost naše tvrtke, koja zapošlja- 
va 700 radnika, i dalje vezana 
uz proizvodnju obuće, želimo 
to promijeniti i napokon pokre- 
nuti razvitak _kooperacijskog 
obrtništva u Hrvatskoj. 


/ siječnja 2010. 


Direktorica Ivančice Nada Zver 


Izjavila je to na forumskom 
dijelu Gospodarskog sajma 
Nada Zver, direktorica ivanečke 
Tvornice obuće Ivančica, naj- 
većeg hrvatskog proizvođača i 
izvoznika obuće te pozvala, pri- 
je svega, obrtničke komore, da 
uspostave kontakt s tvornicom. 
Obrtnicima je ponuđeno neko- 


liko mogućih područja suradnje. 
Prije svega, to su usluge štikanja 
i vrnčanja te izrada razne sitne 
metalne galanterije (kopčica, 
privjesaka i drugih brendiranih 
detalja) i raznih tekstilnih doda- 
taka i ukrasa za obuću. Ivančica 
ih sada u pravilu uvozi, a njiho- 
va izrada vrlo je jednostavna i 
može se obaviti kod kuće. Sve 
informacije o tome zainteresi- 
rani mogu dobiti u Ivančici. 


- Temeljem konkretnih za- 
htjeva i upita ivanečkih gospo- 
darstvenika, putem županijskog 
Upravnog odjela za prosvjetu 
i u kontaktu s Ministarstvom 


znanosti i obrazovanja, već smo 
pokrenuli postupak za dobiva- 
nje dopusnice za obrazovanje 
novih struka u Srednjoj školi, i to 
drvoprerađivača i informatičara. 
Sve relevantne podatke ćemo do 
veljače poslati ministarstvu, kako 
bismo na vrijeme dobili povratne 
informacije i kvalitetno se pri- 
premili za upisnu kampanju za 
novu školsku godinu — izvijestila 
je ravnateljica Srednje škole Iva- 
nec prof. Branka Pavić. Zahtjevi 
Srednje škole temelje se na izja- 
vama ivanečkih privrednika: 

- Kao najveći proizvođač ma- 
sivnih lijepljenih ploča u Europi 
i izvoznik koji neprestano ima 
potrebu zapošljavanja kvalifi- 
ciranih stolara, kojih na tržištu 


vi ciljevi nisu samo okuplja- 
nje i marketinška promidžba 
poduzetnika i gospodarstve- 
nika već pomoć ivanečkom 
gospodarstvu u okviru naših 
zakonskih ovlasti. Za razliku 
od uobičajenih foruma, na ko- 
jima se obično problemi samo 
konstatiraju, pa se nakon toga 
ništa ne mijenja, mi kanimo 
napraviti korak više: utvrditi 
zadaće, definirati njihove no- 
sitelje i od svih nadležnih, od 
škola do županijskih odjela i 
ministarstava, tražiti njihovu 
provedbu — poručio je Bati- 
nić te zahvalio Srednjoj školi i 
ravnateljici prof. Branki Pavić 
na suradnji. 


Varaždinski župan Predrag 
Štromar  Ivanečke rudarske 
dane ocijenio je jedinstvenom 
manifestacijom u  sjeveroza- 
padnoj Hrvatskoj, rekavši da 
se njome na zanimljiv način lo- 
kalno gospodarstvo povezuje s 
turističkim posebnostima. 

- S obzirom na planove ob- 
nove rudarskog okna na Ivan- 
čici, bilo bi zanimljivo vidjeti da 
se u budućnosti dio Rudarskih 


Srednja škola Ivanec već 
je pokrenula postupak za 
nove obrazovne struke 


nema dovoljno, mi bismo bili 
prezadovoljni ako bi se u ivaneč- 
koj Srednjoj školi moglo početi s 
obrazovanjem stolara. Spremni 
smo se uključiti na sve načine 
— opremiti školski praktikum, 
osigurati praksu u našim pogo- 
nima, dati učenicima stipendije 
i nakon školovanja odmah ih 
zaposliti — izjavio je direktor Dr- 
vodjelca Zdravko Marković. (ljr) 


dana održi na tom lokalitetu — 
dao je inicijalnu ,iskru“ varaž- 
dinski župan. 

A Rudarski dani toga su pet- 
ka počeli u poslijepodnevnim 
satima, mimohodom članova 
Ivanečke rudarske čete, Ru- 
darskoga zbora iz Murskoga 
Središća i bivših rudara ulica- 
ma Ivanca te smotrom ispred 
Gradske vijećnice. Nastavljeni 
su misom za rudare koju je u 
župnoj crkvi, u povodu spo- 
mendana sv. Barbare, vodio 
župnik vlč. Zoran Gložinić. U 
pratnji članova Društva prijate- 
lja narodnih običaja Maska, koji 
su im put osvjetljavali rudar- 
skim bakljama, rudari i članovi 
postrojbi nakon mise krenuli 
su prema Srednjoj školi, gdje je 
u nazočnosti brojnih građana, 
gospodarstvenika i gostiju iz 
muzejskih i strukovnih udru- 
ženja iz Krapine, Labina, Varaž- 
dina, Radoboja, Čakovca, Mur- 
skog Središča i drugih mjesta, 
održana središnja svečanost. 

Skup je pozdravio pred- 
sjednik TD-a Boris Jagetić Da- 
raboš, idejni začetnik Ivanečkih 
rudarskih dana: 

- Drago mi je što se mani- 
festacija, koja je prošlih godina 


Direktor Drvodjelca 
Zdravko Marković: Treba- 
mo kvalificirane stolare 

Pike aa 
Mimohod rudarskih postrojbi i bivših rudara ulicama Ivanc 


Prezentaciju o pogodnostima ulaska poduzetnika u 
Poslovnu zonu pripremila je pročelnica Marina Držaić 


BI 11 


Tee-' 


đenju glumaca iz Stažnjevca 


Uz gospodarske teme i prigodan skeč - Poticaji, u izvo- 


bila prvenstveno kulturna i tu- 
ristička, danas obogaćuje gos- 
podarskom dimenzijom. Kako 
bismo sačuvali sjećanja na ne- 
kadašnje rudarstvo kao temelj 
današnje moderne privrede, 
Turističko društvo priredilo je 
izložbu s prikazom povijesne 
rudarske baštine, koja je ujed- 
no prikaz povijesnih činjenica 
o tadašnjem gospodarstvu — 
istaknuo je Jagetić Daraboš. 
O međužupanijskoj rudarskoj 
izložbi govorila je voditeljica 
Muzeja Hrvatskoga zagorja 
Hušnjakovo u Krapini Vlasta 
Krklec. Riječ je o izložbi starog 
rudarskog alata, nacrta rudnika 
i okana, raznih fotografija, lam- 
pi-karabitarica i starih rudar- 
skih dokumenata. Priređena je 
u jednoj od školskih prostorija, 
s ulazom stiliziranim u obliku 
rudarskog okna. 

U sklopu Rudarskih dana 
otvorena je i manja izložba 
raritetnih fotografija pokoj- 
nog majstora Petra Jagetića, iz 
fundusa koji je od nasljednika 
otkupio Grad Ivanec. Riječ je 
o velikoj ostavštini koja se u 
Gradu trenutačno popisuje i 
razvrstava, a nakon čišćenja i 
pripreme negativa, ona će biti 


U Ivancu otvoren najveći objekt Super Konzuma 
u Varaždinskoj županiji 


Humanitarnoj fundaciji Pro vitae 30.000 kn 


U novom trgovačkom objektu 60 novih radnih mjesta 


Uz ivanečku Poslovnu zonu 
Ivanec-istok u četvrtak je, 3. 
prosinca, otvoren najveći objekt 
Super Konzuma u Varaždin- 
skoj županiji. Golem objekt, 
koji se prostire na 5.000 četvor- 
nih metara trgovačke površine, 
zajedno su otvorili predsjednik 
Uprave Konzuma Darko Knez 
i ivanečki gradonačelnik Milo- 
rad Batinić. U skladu s običajem 
da Konzum prilikom otvaranja 

novih objekata daruje lokalnu 
sredinu, Knez je Batiniću uru- 
čio ček na 30.000 kuna, za Hu- 
manitarnu fundaciju Pro vitae, 
koju je Grad Ivanec osnovao u 
cilju pomoći liječenju teško bo- 
lesne djece i odraslih. 
Zahvaljujući na donaciji, Ba- 
tinić je istaknuo da je Konzum 
time postao njen prvi donator 
za najplemenitije svrhe. 'Tako- 
đer, izrazio je zadovoljstvo što 

je u trgovačkom objektu posla 
našlo 60 radnika, što je u ovim 
kriznim vremenima velika po- 
moć lokalnom gospodarstvu. 

- Zadovoljstvo nam je to veće 
što Ivanec još uvijek u kolektiv- 
noj memoriji svojih stanovnika 
živi kao trgovački grad, jer je 
upravo u njemu 17. prosinca 
1956. otvoreno prvo samopo- 
služivanje u jugoistočnoj Euro- 
pi! Stoga i ne čudi da upravo mi, 
Ivančani, na neki način ,svojata- 
mo“ zasluge za zasnivanje i ka- 
sniji uzlet trgovine na načelima 
samoposluživanja koja je, kao 
što vidimo, gotovo do savršen- 
stva razvijena upravo u ovakvim 
centrima — izjavio je Batinić. 


Kupci su u velikom broju 
nagrnuli u novi Konzum 
trgovački objekt 

b * 
digitalno arhivirana. U sklopu 
središnje svečanosti predstav- 
ljeni su i učenički radovi inspi- 
rirani rudarstvom. Posjetitelje 
je zadivila i prekrasna izložba 
božićnih ukrasa i cvijeća što 
su je postavile četiri ivanečke 
cvjećarnice. Službeni dio pro- 
grama završen je duhovitim 
skečom prigodna naziva — Po- 
ticaj, kojim su posjetitelje na- 
smijali članovi Dramske skupi- 
ne udruge za sport i kulturu iz 
Stažnjevca. 

Ivanečke rudarske dane 
otvorila je V. Pusić, a potom su 
se brojni gosti i uzvanici upu- 
tili u razgledavanje sajamskih 
izložbi i sadržaja. 


U sklopu sajma održan je 
forum s isključivo gospodar- 
skom tematikom, na kojemu 
su Udruženje obrtnika, Sred- 
nja škola, Ivornica obuće 
Ivančica i drugi gospodarstve- 
nici aktualizirali niz problema 
vezanih uz sivu ekonomiju i 
rad na crno, školovanje ka- 
drova za konkretne potrebe 
lokalnih tvrtki, o uključiva- 
nju obrtnika u kooperacijsku 
proizvodnju. U forumu su 
sudjelovali Hrvatski zavod za 
zapošljavanje, Vaba banka Va- 
raždin, Srednja škola Ivanec, 
AZRA i Varaždinska županija, 
Grad Ivanec i Poslovna zona, 
a govorilo se o kretanjima na 
tržištu rada, o subvencionira- 
nim kamata na poduzetničke 
kredite, o pogodnostima ula- 
ska u Poslovnu zonu i antire- 
cesijskom programu  Varaž- 
dinske županije. 

Forum su vodili direkto- 
rica Poslovne zone mr. Lana 
Labaš i dipl. ing. Mario Ferić, 
predsjednik Uprave AZRE, a 
otvorio ga je i u njegovu radu 
aktivno sudjelovao gradona- 
čelnik Batinić. 


Pu 
Super Konzum razgledali 
su i župan Predrag Stro- 
mar te predsjednik Upra- 
ve Konzuma Darko Knez 


Svečanostijenazočilo mnoš- 
tvo uzvanika i Konzumovih po- 
slovnih partnera, a otvaranju su 
se odazvali i saborski zastupnik 
Zlatko Koračević te varaždin- 
ski župan i dožupan Predrag 
Štromar i Milan Pavleković. U 
pratnji Konzumova poslovod- 
stva, svi zajedno uputili su se u 
razgledavanje prodajnog objek- 
ta. Gradnja i opremanje Super 
Konzuma u Ivancu stajali su 60 
milijuna kuna (lj) 

Humanitarni koncert 
ivanečkog Dječjeg vrtića Ivančice 


Mališani 
pjevali za“ 
bolesne 

vršnjake 


U nezapamćeno punoj ki- 
nodvorani Pučkog otvorenog 
učilišta, u petak su, 18. prosin- 

Iskrena želja dječjih srdaca za ozdravljenje Lovre i i Noaha 


ca, svojim vedrim programom 
brojne okupljene roditelje, bake 
i djedove na noge digli mališani 


Dječjeg vrtića Ivančice i njego- 
va područnog odjeljenja u Ra- 
dovanu. Iz svega su glasa pjevali 


za ozdravljenje svojih kolega, 
trogodišnjeg Lovre Poljaka, i 
bivšeg polaznika vrtića, prvaši- 
ća Noaha Pečevskog. 

O tome da se sudbina bo- 
lesne djece i patnja njihovih 
roditelja u blagdanskim dani- 
ma duboko dojmila građana, 


Nastupi vrtićkih klinaca uvijek su najposjećeniji 


svjedoči i podatak o prikuplje- 
nih 18.430 kuna. Ravnateljica 
Vrtića Milena Golubić po 9.200 
kuna uručila je obiteljima Po- 
ljak i Pečevski, uz najiskrenije 
želje kolektiva i vrtićkih mali- 
šana za ozdravljenjem bolesne 
djece.(ljr) 

Dobri ljudi 


odazvali su se koncertu zbora 
mladih ivanečke župe 

Za Lovrino liječenje 
poklonili 10.700 kuna 


Zbor i njegovi gosti Ivančanima s su u priredili lijep blagdanski glazbeni happening 


Posjetitelje oduševili Mješoviti 
pjevački zbor KUD-a Rudolf Rajter i njegovi gosti 


Pjevali za ozdravljenje bolesnih dječaka 


Brojne Ivančane okupljene u 
srednjoškolskoj sportskoj godini u 
ponedjeljak su, 28. prosinca, u novo- 
godišnji ugođaj bogatim glazbenim 
programom uveli članovi Mješovi- 
tog pjevačkog zbora KUD-a Rudolf 
Rajter sa svojim gostima. Program 
je vodio glumac zagrebačkog Kaza- 
lišta Komedija Adam Končić, a pro- 
gram ispunjen poznatim skladbama 
i pučkim božićnim pjesama izvele 
su solistice Sandra Kraš i Monika 
Cerovčec (sopran), ivanečki zbor 

Nastup ivanečkih Zboraša : 
uz pratnju Božice Tuđan (glasovir) i 
Limene glazbe iz Lepoglave te tam- 
buraški orkestar Biseri iz Kamenice. 


v 


; 


Ivanečkim zborom ravnala je prof. 
Sanja Čanžar, Limenu glazbu vodio 
je prof. Željko Huten, dok su kame- 
nički tamburaši nastupili pod vod- 
stvom Franje Ježeka. 

Na koncertu je skupljeno 7400 
kuna dobrovoljnih priloga, a novac 
je predan obiteljima bolesnih dječa- 
ka Noaha Pečevskog i Lovre Poljaka. 
Novogodišnju čestitku građanima 
je, u ime svih izvođača, uputio Vin- 
ko Kihas, predsjednik KUD-a Rudo- 
If Rajter.(ljr) 


Građani i djeca, koji 
su se u petak, 11. pro- 
sinca, u velikom broju 
okupili u kinodvora- 
ni Pučkog otvorenog 
učilišta Đuro Arnold, 
ponovno su pokazali 
da suosjećaju s nevo- 
ljom bližnjih. Na hu- 
manitarnom koncertu 
što su ga organizirali 
Novi ivanovci, zbor 
mladih ivanečke župe 
sv. Marije Magdalene, 
za liječenje trogodiš- 
njeg Lovre Poljaka, 
dobri su ljudi poklonili 
više od 10.700 kuna 


humanitarnih  prilo- 
ga. Novac je odmah 
predan dirnutoj obi- 
telji Za ozdravljenje 
malenoga svirali su i 
pjevali i Sofija Cingula 
(mezzosopran), Marko 
Jerbić (violina) i Jelena 
Geček (flauta). Prilo- 
zi za liječenje dječaka 
mogu se uplatiti na ži- 
roračun broj 2360000- 
3114894750 otvoren u 
Zagrebačkoj banci. (ljr) 


Zbor mladih i nji- 
hovi gosti za Lovri- 
no zdravlje 

Više od tisuću djece i odraslih u dvorani dočekalo sv. Nikolu 


Sv. Nikola darivao je 
dječicu sa 1100 darova 


U prepunoj srednjoškolskoj 
sportskoj dvorani u Ivancu u su- 
botu je, 5. prosinca, više od tisu- 
ću dječice i odraslih u velikom 
uzbuđenju, uz pjesmu i ples, 
dočekalo sv. Nikolu. Praćen 
Krampusom, koji je s drvenim 
vilama dipao po dvorani i šalio 
se s djecom što su ga obijesno 
navlačila za rep, sv. Nikola sa 
svojim pomagačima iz Društva 
prijatelja narodnih običaja Ma- 
ska dječici je podijelio čak 1100 
darova. Za pedagoški podsjet- 
nik, svatko je dobio i srebrnu ili 
zlatnu šibu. 

Doček sv. Nikole zajedno su 
organizirali Grad Ivanec, koji 
je financirao nabavu poklona, 
i Tvornica obuće Ivančica, koja 
je tom prilikom sjajnim progra- 
mom proslavila desetu obljet- 
nicu svoje robne marke Frodo. 
Blistavom scenom i estradnim 


Svetom Nikoli Jacques je rekao da je bio 
dobari da,,žlicom toplo jede svaki dan“ 


Svetog Nikolu djeca su dočekala plesom i pjesmom 


nastupom oduševljenu djecu i 
odrasle na noge su digli raspolo- 
ženi Jacques Houdek i Tihomir 
Bendelja, koji im se predstavio 
svojim umijećem twirlinga. Pje- 

smom i plesom sv. Nikolu dozi- 
vali su i mali pjevači te članovi 
radionica suvremenog plesa 
ivanečkog Društva Naša djeca, 
koji su se i nastupom i kostimi- 


ma sjajno pripremili za doček. 
Program je vodila Ivana Matić, 
a realizaciji programa pomogli 
su i članovi Udruge za sport i 
kulturu iz Stažnjevca.(ljr) 


Darovi za dobre, šiba kao pedagoški podsjetnik 


Nesvakidašnje Nikolinje u Stažnjevcu 


Bogatim programom ispu- , 
njenim pjesmom i stihovima, 
brojna djeca iz Stažnjevca u ne- 
djelju su, 6. prosinca, u velikom 
veselju u prostorijama stare 
škole dočekala sv. Nikolu. Naj- 
draži svetac u Stažnjevec je sti- 
gao u kočiji što su je vukli konji 
s obližnjeg Ranča, a nakon što 
je razdraganu dječicu počastio 
bombonima, podijelio im je još 
osamdesetak slatkih poklona. 

U pripremi dočeka sv. Ni- 
kole najviše su se angažirali 
članovi agilne Udruge za sport 
i kulturu. Oni danima prije toga 
nisu žalili truda u održavanju 
proba i uvježbavanju djece za 
nastup, što je posebno razgalio 
njihove roditelje i rodbinu. 

Ovogodišnje Nikolinje ostat 
će zapamćeno i po nesvaki- 
dašnjem događaju, koji će se u 
Stažnjevcu još dugo prepriča- 
vati. Naime, u jednom trenutku 
konji su se poplašili i pobjegli s 
dvorišta stare škole, vukući za 

sobom kočiju! Dok ih je vlasnik 
lovio, oni su na putu ,pregazili“ 
i jedno osobno vozilo (lakše su 
ga oštetili), pa je intervenirala i 
policija! Konji bez vlasnika sami 
su se uredno vratili na Ranč, a 
kako su se sv. Nikola i Krampus 
vratili tamo odakle su i došli, 
možemo samo nagađati!(ljr) 


S dočeka u Stažnjevcu 


Osnovana 
humanitarna fundacija 
Pro vitae (Za život) 


Na računu 
Pro vitae 
60.000 kuna 


Ivanec je dobio svoju prvu 
humanitarnu fundaciju. Naziv joj 
je Pro vitae (Za život), a Gradsko 
vijeće osnovalo ju je radi osigu- 
ranja stalnih novčanih prihoda 
iz kojih će se osigurati sustavna 
pomoć teško bolesnima, invali- 
dima i ljudima u drugim teškim 
zdravstvenim i socijalnim pro- 
blemima. Na privremeni račun 
fundacije iz proračuna je odmah 
uplaćeno 30.000 kuna temelj- 
nog uloga, a kako je istu svotu 
nedavno donirao i Konzum, ra- 
čunu Pro vitae raspolaže već sa 
60.000 kuna. 

- Nakon što rješenje za osniva- 
nje fundacije stigne iz Ministarstva 
uprave, koje će je i upisati u regi- 
star zaklada, ona će dobiti svoj stal- 
ni žiroračun na koji će svi građani, 
tvrtke, obrtnici i drugi zainteresira- 
ni redovito moći uplaćivati svoje 
novčane priloge. Novac se može 
uplatiti i sada, i to na privremeni 
žiroračun otvoren u VaBa banci 
d.d. broj 248904-1006755391 
00 248001 - poručila je ivanečka 
dogradonačelnica Jasenka Friščić, 
koja bi trebala preuzeti i predsje- 
danje fundacijom. 

Kako bi se lokalne gospodar- 
stvenike_informiralo o ciljevima 
Pro vitae, načinu njena rada i olak- 
šicama na koje mogu računati kod 
uplate donacija, s njima će se or- 
ganizirati radni sastanak. Odlukom 
O osnivanju fundacije predviđeno 
je da će osnivač ubuduće na njen 
račun uplaćivati po 10.000 kuna 
na godinu. Građani će moći upla- 
titi najmanje 50 kuna, a pravne 
osobe od 5.000 kuna naviše. Ta- 
kođer, svim ivanečkim udrugama, 
KUD-ovima, sportskim i drugim 
organizacijama koje, pogotovo u 
blagdanskim danima, naveliko pri- 
ređuju humanitarne koncerte za 
bolesnu djecu i sugrađane, pred- 
ložit će se da ubuduće pri 
na sredstva uplate na račun Pro 
vitae. Ona bi ih potom, na temelju 
procjene Upravnoga vijeća, čiji će 
članovi biti ugledni stručnjaci (li- 
ječnik, pravnik, ekonomist, socijal- 
ni radnik, gospodarstvenik i drugi), 
usmjeravala ljudima u nevolji. 

Sredstvafundacije namijenje- 
na su, prije svega, osobama koje 
se zbog narušena zdravlja nađu 
U situaciji da same ne mogu pla- 
titi liječenje ili se zbog visokih 
troškova liječenja, putovanja i 
drugih pratećih troškova nađu u 
teškoj materijalnoj situaciji. Time 
će se ujedno izbjeći i slučajevi hi- 
perprodukcije humanitarnih ak- 
cija za pojedine osobe i osigurati 
pravednija raspodjela novca i za 
samozatajne ljude i obitelji, koji 
novac trebaju, ali istodobno ne 
žele da se njihovi problemi javno 
eksponiraju, ili se stide od drugih 
zatražiti pomoć. (ljr) 

DOBROVOLJNI 
DAVATELJI - 
REKORDERI 


Stjepan 
Sever 
darovao 
već stotu 
dozu krvi! 


Varaždinski transfuziolozi 
u suradnji s ivanečkim Grad- 
skim društvom Crvenoga 
križa u prosincu su u Ivancu 
proveli zadnju akciju davanja 
krvi u 2009. godini. Ivančani 
i Itasovi metalci za živote bo- 
lesnih sugrađana poklonili su 
63 krvne doze, a za huma- 
nost ovoga puta posebno 
treba istaknuti Mariju Buder 
iz Gečkovca koja je krv po- 
klonila 94. put. Dugogodišnji 
humanitarac Stjepan Sever iz 
Ivanca darovao je jubilarnu, 
stotu krvnu dozu (ljr) 


dod — 

Vrijedni mještani očistili su krupni otpad s triju ilegalnih odlagališta 
9 Mještani Salinovca i Vrhovca očistili sva divlja odlagališta na 
vinorodnu Satornjaku 


Mještani iz šumaraka izvukli 
karoserije, gume, stednjalke... 


— Ovu sramotu više ne mo- 
žemo trpjeti! Baš pokraj putova 
prema vinorodnom Šatornja- 
ku, gdje klijeti i vikendice ima 
156 građana, nalaze se tri divlja 
odlagališta smeća s odbačenim 
olupinama automobila, traktor- 
skim gumama, žicom, starim 
pećima, kantama, plastikom. 
Sve to bode nam oči, pa smo 
ovo ruglo odlučili očistiti — re- 
koše nam mještani Salinovca 
i Ivanečkog Vrhovca te člano- 
vi KUD-a i DSR-a, koji su se u 
nedjelju, 13. prosinca, okupili u 
dobrovoljnoj radnoj akciji u šu- 
marcima u okolici naselja. 

U tome ih nisu omeli ni sni- 
jeg ni hladnoća, pa je osamna- 
est mještana u napornom izvla- 


čenju otpada iz šuma i kotlina 
provelo nekoliko sati. 

- Očistili smo tri odlagališta 
i izvukli sedam automobilskih 
olupina i veću količinu drugog 
krupnog otpada. Sve to odložili 
smo na mjesta uz cestu, gdje će 
otpad lako moći pokupiti rad- 
nici komunalca Ivkoma. Kako 
bismo upozorili građane da više 
ne kanimo tolerirati odlaganje 
smeća i onečišćenje okoliša, po- 
stavili smo i table s upozorenjem 
da ćemo takvu praksu ubuduće 
prijaviti komunalnom redaru — 
kazao je predsjednik Mjesnog 
odbora Salinovca Stjepan Hu- 
doletnjak. U pomoć su prisko- 
čile i žene, počastivši akcijaše 
gulašom i kuhanim vinom.(ljr) 


NEPRAVILNOSTI JAVITI 
KOMUNALKOM REDARU 
NA TEL:099/4404-876 


Tabla upozorenja 


Zdravlje - magična riječ 


Zdravlje. Riječ najčešće iz- 
govorena u čestitkama za Novu 
2010. godinu. ,Želimo vam 
puno zdravlja“ ili, ,Bog vam daj 
zdravlja“, ili ,Samo da je zdrav- 
lja, sve ostalo će već biti neka- 
ko. Što je to što tu riječ čini 
magičnom? 

Prema definiciji Ustava 
Svjetske zdravstvene organi- 
zacije, to je ,stanje potpunog 
fizičkog i mentalnog zdravlja 
i socijalnog blagostanja, a ne 
samo odsustvo bolesti i izne- 
moglosti“ Lako je razumjeti po- 
jam fizičko i mentalno zdravlje, 
iznemoglosti i bolesti. No, što 
znači socijalno blagostanje? U 
knjizi Život i zdravlje, poru- 
ke onima koji dolaze, prof. dr. 
Branko Kesić piše da je ,soci- 
jalno blagostanje stanje mira 
i sigurnosti u kojem svaki čo- 
vjek, bez obzira na rasu, vjeru, 
političko uvjerenje, ekonomsku 
kondiciju i spol, ima pravo na 
školovanje i rad, koje mu daje 
mogućnost da živi harmonično 
u zdravoj okolini i koje mu pru- 
ža osiguranje u bolesti, iznemo- 

glosti i starosti Zvuči nestvar- 
no, no, jeli moguće? Jesu li ljudi 
koji su definirali pojam zdravlja 
1948. godine (među njima, i je- 
dan od osnivača Svjetske zdrav- 
stvene organizacije, dr. Andrija 
Štampar ) bili utopisti? 

Zdravlje je kompleksan i 
dinamičan sustav visokih mo- 
gućnosti prilagodbe pojedinca 
na 

pozitivne i negativne utje- 
caje životne okoline koje mu 
omogućavaju vršiti sve biološ- 
ke, radne i socijalne funkcije 
te izbjeći bolest, iznemoglost i 
ranu smrt. Objektivno zdrav- 
lje ne postoji. Covjek ga samo 
subjektivno doživljava. Ono je 
univerzalna vrijednost i temelj- 
no ljudsko pravo. 

U posljednjih stotinjak go- 
dina iz temelja se promijenilo 
shvaćanje što nas čini zdravima 
i koji čimbenici tome doprino- 
se. Na početku prošlog stoljeća 
zarazne bolesti bile su vodeći 
uzrok obolijevanja i umiranja 
stanovništva. Uvođenje i pri- 
mjena sanitarne infrastrukture, 


održavanje čistoće pitke vode, 
cijepljenje, antibiotici i drugi 
lijekovi promijenili su sliku po- 
bola i produžili životni vijek 
čovjeka. Veća pozornost prida- 
je se preventivi koja je usmje- 
rena promjeni individualnog 
ponašanja ,načina življenja“ te 
okolišu. Osamdesetih godina 
otkriva se da je većina čimbe- 
nika, koji utječu na zdravlje, 
izvan zdravstvenog sektora. 
Oni pripadaju društvenom, 
ekonomskom i fizičkom okru- 
ženju te osobinama i ponašanju 
pojedinca. Krajem 20. stoljeća 
zdravlje ima značajnu ulogu u 
određivanju društvenog i eko- 
nomskog blagostanja zemlje. 
Ulaganje u zdravlje je nužnost 
ekonomskog razvoja. Uvodi 
se pojam promicanja zdravlja - 
,unapređenje zdravlja i stvara- 
nje potencijala za dobro zdrav- 
lje, prije nego se zdravstveni 
problem ili ugroženost zdravlja 
pojavi“. 

Svjetska zdravstvena _or- 
ganizacija organizira konfe- 
rencije o promicanju zdravlja. 


Prva je održana u Otavi 1986. 
Zaključci te konferencije re- 
zultirali su Poveljom koja na- 
vodi pet prioritetnih strategi- 
ja promicanja zdravlja. To su 
izgradnja politike usmjerene 
zdravlju, stvaranje okoliša koji 
doprinosi zdravlju, jačanje ak- 
tivnosti na razini zajednice, 
razvijanje osobnih znanja i 
vještina i reorijentiranje zdrav- 
stvenih službi. 

Porast broja starijih osoba, 
prevalencija kroničnih bole- 
sti, sedentarni način života, 
učestalost zloporabe opojnih 
droga i psihotropnih lijekova, 
porast nasilja i zarazne bolesti 


E pei) Zo speoijulita ikoltke predieine 


koje ponovo izviru, predstav- 
ljaju prijetnju zdravlju i dobro- 
biti pučanstva. Stoga je Svjet- 
ska zdravstvena organizacija 
kao prioritete za 21. stoljeće 
istakla povećanje  odgovor- 
nosti društva za zdravlje ,od 
izbjegavanja štetnih učinaka 
na zdravlje pojedinca, preko 
brige za zdravo okruženje do 
ograničenja proizvodnje do- 
bara koja štete zdravlju; zatim, 
povećanje ulaganja u unapre- 
đenje zdravlja, od edukacije 
preko unapređenja stanovanja 
i zdravstvene zaštite što će 
unaprijediti zdravlje i kvalitetu 
života pojedinca i pučanstva u 
cjelini; uspostavljanje partner- 
stva raznih djelatnosti i druš- 
tvenih skupina na području 
unapređenja zdravlja; osnaže- 
nje zajednice, ali i pojedinca, 
na području promicanja zdrav- 
lja te osiguranje infrastrukture 
za promicanje zdravlja. 

O odrednicama zdravlja u 
sljedećem broju. Želim vam 
puno zdravlja, sa svim njego- 
vim atributima, u 2010. godini. 


FOTO: B. TEŽAK 


FOTO: B. TEŽAK 


Ivancu zlatni znak za 


Z 


Završnica ivanečke Ekološko-turističke akcije Cvijet za ljepši grad 2009. 


najuređeniji mali grad 


Prvu nagradu od 1000 kuna u akciji Turističkog društva osvojila je Jasminka Maloić 


Bilo je lijepo nazočiti završ- 
noj svečanosti  Ekološko-tu- 
rističke akcije Cvijet za ljepši 
grad 2009., što ju je u četvrtak, 
3. prosinca, u srednjoškolskim 
prostorima organiziralo Turi- 
stičko društvo Ivanec. Ozračje 
što su ga stvorili ljubitelji cvi- 
jeća, lijepih balkona, okućnica 
i zelenih poslovnih krugova, 
sve to kombinirano mirisima i 
ugodajem predbožićne izložbe 
birana cvijeća i ukrasa ivaneč- 
kih cvjećarnica, pridonijeli su 
činjenici da je završnica prote- 
kla u duhu harmonije i opušte- 
na druženja. 


Vjerojatno su udjela u tome 
imali i brojni ,zeleni“ uspjesi 
što ih je Ivanec tijekom 2009. 
godine osvojio u županijskoj 
akciji Zeleni cvijet, koja se već 
godinama provodi u sklopu 
turističke akcije Volim Hrvat- 
sku. Ivanec je u tome dosta bio 
uspješan, pa stoga i ne čudi da 
je Boris Jagetić Daraboš, pred- 
sjednik TD-a, u uvodnoj riječi 
na to, ne bez ponosa, podsjetio 
brojne okupljene goste, uzvani- 
ke i sudionike akcije. 

- Ivanec je u županijskoj akciji 
Zeleni cvijet osvojio zlatni znak, 
a to znači da nosi titulu najure- 


denijeg malog grada u Varaž- 
dinskoj županiji. Zlatni znak za 
uređenost osvojio je i ivanečki 
Poštanski ured, dok su prizna- 
nja sa srebrnim znakovima do- 
dijeljena ivanečkom gradskom 
parku, Trgu hrvatskih ivanovaca 
i INA-inoj benzinskoj crpki. Po- 
sebno priznanje za uređenost 
osvojio je Margečan, dok je su- 
venir Turističkog društva, vitez- 
ivanovac u štitu, u konkurenciji 
najsuvenira osvojio srebro. Za- 
sluga je to vrijednih građana, 
ustanova i institucija — kazao je 
Jagetić Daraboš. Te svima upu- 
tio riječi zahvale. Dodijeljene su 


Nagrađeni sudionici ovogodišnje akcije Cvijet za ljepši grad 


Četiri ivanečke cvjećarni- 
ce priredile su atraktivnu 
izložbu božićnih ukrasa i 
cvijeća 


nagrade vlasnicima najljepših 
okućnica i vrtova. 

Glavne novčane nagrade od 
1000, 700 i 500 kuna uručene 
su Jasminki Maloić, Aniti Ja- 
guljnjak i Nadi Slunjski. Među 
ustanovama nagrade su dodije- 
ljene samostanu časnih sestara 
klanjateljica Krvi Kristove u 
Ivanečkom — Vrhovcu,  Dječ- 
jem vrtiću Ivančice i ivanečkoj 
Srednjoj školi. 

Za najbalkone nagrađeni su 
Ksenija Šoštarić, Melita Stanko 
i Ljubica Vrbančević, dok su 
najuređenijim objektima u turi- 


Priznanja i nagrade vlasnici- 
ma najljepših okućnica 


stičkoj ponudi proglašeni klijet 
Slavka Daraboša, Friščićev mlin 
i vodenica u Margečanu. 

Za najljepše uređene po- 
slovne krugove nagrađeni su 
Poljodom, Euroherz i Lidl, a 
više priznanja i zahvalnica do- 
dijeljeno je i za kontinuitet u 
uređenju okućnica i poslovnih 
krugova. Sudionicima akcije 
čestitale su i saborska zastupni- 
ca Ingid Antičević-Marinović i 
ivanečka dogradonačelnica Ja- 
senka Friščić. 

Brojni posjetitelji potom su 
uživali u raskošnoj adventskoj 
izložbi živog cvijeća i božićnih 
ukrasa što su je priredile cvje- 
ćarnice Dalija, Iris, Perla i Flora. 
Ljepotom sjajnih blagdanskih 
ukrasa, kombiniranih s orhi- 
dejama, božićnim zvijezdama i 
ružama neobičnih boja, izložba 
je doista oduzimala dah. Na pa- 
noima su izložene i fotografije 
najljepših okućnica i poslovnih 
krugova, a na više fotografija 
ulovljeni“ su i prizori oneči- 
šćena okoliša, kao svojevrsna 
ekološka opomena  nesavje- 
snim građanima. Program je 
muziciranjem na citri uljepšala 
Petra Grabrovec iz Podlehnika 
te pripadnici Ivanečke rudarske 
čete koji su u ,špaliru“, dočeki- 
vali uzvanike.(ljr) 


Higijena usne šupljine 


Dvije su najčešće bolesti 
koje se javljaju u usnoj šuplji- 
ni zubni karijes i parodontitis. 
Osim njih, postoji još i mnoštvo 
drugih, no za sve vrijedi isto: 
provođenje odgovarajuće i, 
prije svega, kvalitetne higijene 
usne šupljine znatno pridonosi 
reduciranosti njihove pojave. 

Kada govorimo o prihvatlji- 
voj oralnoj higijeni, mislimo na 
usnu šupljinu koja izgleda zdra- 
vo i odiše svježinom. To znači: 
ružičaste desni koje prilikom 
četkanja zubi iličišćenja zubnim 
koncem ne krvare i nisu bolne, 
čisti zubi bez naslaga ostataka 
hrane i nakupina bakterija, što 
nazivamo dentalnim plakom te 
izostanak lošeg zadaha. Primje- 
ćujem kako u današnje vrijeme 
svi žele hollywoodski osmijeh 
sa savršeno bijelim zubima, dok 
istodobno veliki broj ljudi ne 
posvećuje zubima ni temeljnu 


higijenu. Isto tako, velik broj 
ljudi ne zna pravilno četkati 
zube. A dobra higijena ne samo 
da čuva zdravlje zubi i čitave 
usne šupljine, već i udaljenih 
organa poput srca, krvnožilnog 
sustava, bubrega i zglobova. 
Najjednostavniji i najlakši 
način provođenja oralne higije- 
ne je onaj pomoću zubne četki- 
ce i zubne paste. Prilikom kupo- 
vine zubne četkice birajte one s 
oznakama medium ili soft. Te 
oznake nam daju informaciju o 
tipu vlakana. Izbjegavajte četki- 
ce sa tvrdim vlaknima zato jer 
one mogu nepovratno oštetiti 
tkiva. Obratite pozornost pa 
birajte one zaobljenih vlakana, 
jer su oštra vlakna destruktivna 
za tkiva. Birate li pastu za zube, 
uglavnom ne možete pogriješiti 
zato što sve sadrže fluor koji, u 
adekvatnim količinama, štiti 
vaše zube. Četkicu zamijenite 


onog trena kada primjetite da 
vlakna više nisu ravna, tj. kada 
četkica počinje izgledati «ras- 
cvjetano». 

Zube je potrebno četkati 
dvaput dnevno, ujutro i nave- 
čer. Preporučljivo je da četka- 
nje traje 3 do 5 minuta. Ono 
nikako ne bi trebalo biti kraće, 
a važno je napomenuti i to da 
ne bi trebalo biti grubo, kako 
ne biste oštetili zubno meso i 
stvorili ranice oko zubi. Zube 
uvijek četkamo u kombinaciji 
kružnih pokreta i pokreta na- 
pijed-nazad. Postoji više tehni- 
ka četkanja zubi i upravo zbog 
toga se savjetujte sa svojim sto- 
matologom oko toga koja teh- 
nika vama osobno najbolje od- 
govara, imajući na umu stanje i, 
eventualno, bolesti prisutne u 
vašim ustima. 

Kod zdravog zubnog mesa 
četkanje počinjemo na desnima 


va 


N 
S 
' kai 
tako da četkicu položimo pod 
kutem od približno 45 stupnje- 
va u suprotnom smjeru od zuba. 
Cetkicu polako dižemo prema 
zubu, tj.griznoj plohi, u kombi- 
naciji sa malim kružnim pokre- 
tima. Na taj način iščetkajte sve 
dostupne  postranične zubne 
plohe. Griznu plohu četkajte 
kombinacijom kružnih pokreta 
i pokreta naprijed-nazad. Kod 
parodontitisa, četkica se tako- 
đer stavlja pod kutem od pri- 
bližno 45 stupnjeva, ali su sada 
vlakna okrenuta u smjeru zubi. 
Četkicom se dalje spušta prema 
zubnom mesu u kombinaciji s 
malim kružnim pokretima. 
Postoje i dodatna, tj. po- 
moćna sredstva u provođenju 


oralne higijene. To su razne 
vodice za ispiranje usta, koje 
su osobito dobre u slučajevi- 
ma gingivitisa i parodontitisa, 
zubni konac i interdentalne 
četkice, koje koristimo za hi- 
gijenu međuzubnih prostora 
te četkice i špatulice za čišće- 
nje jezika, što znatno prido- 
nosi reduciranju neugodnog 
zadaha. Što se tiče čačkalica, 
ponekad njome nije loše od- 
straniti djelove hrane, no dugo 
čačkanje zubi može uzroko- 
vati povlačenje zubnog mesa 
i abraziju zubi. 

I za kraj, imajte na umu da je 
pravilno i redovito održavanje 
higijene usne šupljine dio pre- 
vencije oralnih bolesti, ali i bo- 
lesti drugih organskih sustava 
te da je to zasigurno najjedno- 
stavnija, najbezbolnija i najjefti- 
nija metoda u usporedbi s bilo 
kojim liječenjem. 

C Gradska knjižnica i čitaonica priredila je završnu svečanost 29. kajkavskog 


književnog natječaja 


Kaj u svim varijantama u 


ogrlici Drage domače rieči 


Novčane nagrade za najbolje pjesme u konkurenciji djece i odraslih osigurali su Grad Ivanec i 
Varaždinska županija 


U prepunom amfiteatru iva- 
nečke Srednje škole u petak je, 
11. prosinca, ponovno zvonio 
kaj na završnoj svečanosti 29. 
kajkavskog književnog natje- 
čaja Draga domača rieč. Kaj- 
kavsko pjesničko sijelo malih i 
velikih literarnih stvaralaca, u 
skladu s dugogodišnjom tradi- 
cijom, organizirala je ivanečka 
Gradska knjižnica i čitaonica 
Gustav Krklec. Sve nazočne 
pozdravila je ravnateljica Ana 
Vresk te uputila riječi zahvale 
svim sudionicima natječaja, a 
posebno učenicima, njihovim 
roditeljima i učiteljima koji po- 
tiču pjesništvo malih autora. 

Članice prosudbenog povje- 
renstva prof. Olja Gregur i prof. 
Ivanka Kunić iznijele su potom 
svoja opažanja vezana uz teme 
i kvalitetu radova pristiglih na 
ovogodišnji natječaj. Obraćaju- 
ći se djeci, koja tek ulaze u svijet 
poezije te odraslim pjesnicima, 
»kojima je poezija nužnost; 
prof. Olja Gregur naglasila je 
da je ove godine zadovoljna 
njihovom kvalitetom i izborom 
tema. 

- U 29. ogrlicu Drage doma- 
čerieči nanizane su pjesme koje 
karakterizira različitost tema i 
bogatstvo motiva, a ujedinjuje 
ih kaj. Kaj u svim varijantama 
i nijansama ovoga našeg zagor- 
skog podneblja: od ivanečkog 
preko zagrebačkog, koprivnič- 
kog, vidovečkog, novomarof- 


Pjesnički prvijenci ivanečkih učenika 


Nazočne je pozdravila Ana Vresk, ravnateljica Gradske 


knjižnice 

Hrabar nastup pred velikim auditorijem 


skog, kameničkog, pa sve do 
bednjanskoga govora — primi- 
jetila je prof. Gregur. O karak- 
teristikama dječjeg stvaralaštva 
govorila je prof. Ivanka Kunić: 
— Ta rieč kriza/štera mi v 
glave dumi i brenči/ne da mi 
da v miru zaspim. Ovaj stih, 
što ga je napisala jedna učeni- 
ca sedmog razreda, bjelodano 
pokazuje da je sveobuhvatna 
kriza ušla i u dječju poeziju. I 
u pjesmama Tuđi kruh, Kriza, 
Bistrički bogec, Fejsbuk, Vjutri i 
drugima, djeca pokazuju da su i 
te kako zaokupljena socijalnim 
temama i društvenim proble- 
mima. Ne razumiju ih potpuno, 
ali o njima svakodnevno slušaju 
i oni su tako postali dio njihove 
poezije — izjavila je prof. Kunić. 


Na ovogodišnjem natječa- 
ju sudjelovalo je ukupno 129 
autora sa 191 radom. Učenič- 
ke radove na natječaj poslalo 
šesnaest škola, a za nagrade je 
konkuriralo i 26 odraslih auto- 
ra. 

U konkurenciji odraslih, 
prva nagrada dodijeljena je 
Ivici Jembrihu Cobovičkom iz 
Čakovca, druga Štefaniji Paljak 
iz Lepoglave, a treću nagra- 
du dobio je Antun 'Tomašek 
iz Nove Vesi Petrijanečke. U 
dječjoj konkurenciji prvu na- 
gradu osvojila je Darija Posavec 
iz Osnovne škole u Kamenici, 
drugonagrađene su Lucija Jaga- 
rinec iz Lepoglave i Ela Canjuga 
iz Ivanca, dok su treće nagrade 
dobile Magdalena Oreški iz 
Klenovnika i Ivana Geček iz I. 
OŠ Varaždin. 

Autorima je čestitala Mari- 
na Držaić, pročelnica gradskog 
Upravnog odjela za društvene 
djelatnosti. Svi pjesnici, čiji su 
radovi objavljeni u Zborniku, 
na svečanosti su čitali svoje 
stihove. Program su glazbom 
uljepšali tamburaši KUD-a Itas 
sa solistima Jasenkom Franc i 
Stjepanom Sankovićem. Nov- 
čane nagrade autorima najljep- 
ših pjesama osigurali su Grad 
Ivanec i Varaždinska županija. 
Izdan je i Zbornik radova 2009. 
s najljepšim pjesmama, a foto- 
grafiju za njegovu naslovnicu 
ustupio je Branko Težak. (ljr) 


Osnovna glazbena škola Ladislava Šabana ivanečkog Pučkog otvorenog učilišta 


Božićna produkcija 
Glazbene škole 


Učenici Osnovne glazbene 
škole Ladislava Šabana, koja 
djeluje u sklopu ivanečkog 
Pučkog otvorenog učilišta, u 
ivanečkoj su kinodvorani u 
četvrtak, 17. prosinca, dirnuli 
raznježene roditelje, djedove 
i bake božićnom glazbenom 
produkcijom. Nastupili su 
polaznici svih programa, svi- 
rajući na glasoviru, harmonici 
i gitari. Uz solo-nastupe malih 
glazbenika, velik pljesak publi- 
ke izmamio je orkestar gitara 
uz solo-pjevanje učenika Be- 


Nastupili su polaznici svih 
glazbenih programa , 

njamina Taourirta i uz prat- 
nju prof. Mislava Vudjana na 
violini. Koncert su organizirali 
Marija Kolenko, Branka Stan- 
ković i prof. Mislav Vudjan na 
čelu s voditeljicom škole prof. 
Ankom Žulić. (ljr) 

Ivan Brežnjak iz Radovana u svom je domu uredio nesvakidašnje jaslice 


Biblijska Judeja u domu 


radovanskog poštara 


Ivan je u štalicu ugradio tri tone kamena, dva ,kubika“ drvene građe i 
nekoliko vreća kulira 


Cijelu biblijsku Judeju s ; 
dvorima cara Heroda, Jeruza- 
lemom, Sionom i pustinjom, 
sa stadima u oazama nad 
kojima bdiju pastiri, sve to u 
svojim je nesvakidašnjim ja- 
slicama, vjerojatno najvećima 
u Hrvatskoj, uprizorio poštar 
Ivan Brežnjak iz Radovana! 
Ivanova štalica s okolicom, 
koju u ovome kraju oduvijek 
zovu ,trnac“, posjetitelje uvi- 
jek iznova iznenadi. 


Kako i ne bi, kad ju je Ivan 
uredio na čak 24 ,kvadrata“ 
svoje goleme sobe za dnevni 
boravak, a za njeno je uređenje 
utrošio čak tri tone kamena, dva 
prostorna metra drvene građe 
i tri vreće kulira. Usto, ove je 
godine nebo nad Betlehemom 
stilizirao od 70 četvornih me- 
tara plave i srebrne svilene tka- 
nine, koju je Ivancu za njegove, 
još ljepše jaslice, darovao Grad 
Ivanec! 

- Za slaganje štalice potreb- 
no mi je mjesec dana. U prvom 
tjednu Došašća počinjem s de- 
montažom regala i drugog na- 
mještaja u sobi, potom slažem 
podlogu od kamenja, drvene 
građe i šljunka. S polja sam do- 
nio i nekoliko ,kvadrata“ ozime 
pšenice, iz šume mahovinu, a 
kako bi sve to zelenje što dulje 
trajalo, redovito ga zalijevam. 
Ovo je posao koji me potpuno 
ispunjava. Jaslice - to sam pravi 
ja — otkrio nam je Ivan. 


- Mnogo mještana dola- 
zi razgledati štalicu. Dođe i 
više od 200 obitelji, a učenici 
osnovnih škola u Radova- 

Nesvakidašnje štalica Ivana Brežnjaka 


nu, Margečanu i Gačicama 
sa svojim učiteljima redoviti 


re 


su mi gosti. Uvijek im je za- 
nimljivo, jer štalica nijedne 


godine nije ista — smješka se 
Ivan dok s ljubavlju šeće ,ju- 
dejskim“ krajolicima. Cega li 
u njima sve nema! Uz Svetu 
obitelj i kraljeve što joj u po- 
hode stižu s istočnih strana, 
tu su palme i fontane, mlin sa 
živom vodom, mnoštvo oki- 
ćenih borova, gradovi i dvori, 
sav biblijski zemaljski i nebe- 
ski svijet! 

- Cesto znam dugo u noć 
sjediti uz osvijetljene jaslice, 
jer pored njih nalazim mir. Već 
imam ideju za jaslice iduće 
godine. Smjestit ću ih u župu 
Margečan, koju ću dočarati sa 
svih njenih 16 sela i zaselaka — 
poručio je radovanski poštar 
Ivan Brežnjak. (ljr) 


KARATE 


Habeku 
zlato u 
Čakovcu 


Članovi Karate kluba Iva- 
nec u subotu su, 12. prosinca, 
uspješno nastupili na među- 
narodnom turniru 6. Karlovac 
Open. U konkurenciji mlađih 
kadeta do 36 kilograma zlato 
je u borbama osvojio Filip 
Habek. Melanija Hrgarek je 
u kategoriji učenica (-30 kilo- 
grama) izborila drugo mjesto, 
dok je Valentina Kraš osvojila 
broncu među  juniorkama 
(-53 kilograma). U katama, 
Petri Brlečić pripalo je drugo 
mjesto u konkurenciji mla- 
dih učenica. Trener KK Ivanec 
Dubravko Ferek izvijestio je 
o novom lijepom uspjehu 
ivanečkih sportaša u jakoj 
konkurenciji 470 natjecatelja 
iz 47 klubova. (ljr) 


ZASLUŽENO 


Medalja 
DSR-u 


S mnogo su emocija sa- 
linovečki rekreativci primili 
Medalju za razvoj sportske 
rekreacije u Hrvatskoj, koju 
im je na velikoj svečanosti u 
zagrebačkom hotelu Panora- 
mi uručio predsjednik Hrvat- 
skog saveza sportske rekrea- 
cije prof. dr. Vladimir Findak. 

Dodatan razlog za ponos 
im je i činjenica što je na 
državnoj razini dodijeljeno 
samo osam takvih medalja, 
pa se salinovečko Društvo za 
sportsku rekreaciju našlo u 
elitnom društvu najzaslužni- 
jih za razvitak sportske rekre- 
acije u našoj zemlji. Nagradu 
je dobilo i više nego zasluže- 
no. Potvrđuje to podatak da 
djeluje 34 godine, okuplja 
176 rekreativaca, a dosad je 
organiziralo 26 seoskih festi- 
Vala starih sportova. (ljr) 


FOTO: ARHIV PLESNOG KLUBA 


NATJECANJE U PLESU 


Plesnom klubu Ivančica bronca 
na europskom natjecanju 


Članice ivanečkog Plesnog 
kluba Ivančica Martina Osma- 
nović, Marina Cujzek, Pavla 
Antekolović i Jasmina Osma- 
nović postigle su sjajan uspjeh 
na europskom natjecanju u 
plesu što je, pod nazivom Elite 


U kategoriji juniorskih 
skupnih plesova djevojke 
su osvojile odlično treće 
mjesto 


Beach Cup, održano u Berlinu. 
U kategoriji juniorskih skupnih 
plesova djevojke su osvojile od- 
lično treće mjesto (Junior Gro- 
up Dance) i tako na najljepši 
način Europom pronijele ime 
svoga grada. O značenju toga 
natjecanja dovoljno govori či- 
njenica da se na njemu okupilo 
1200 plesača iz petnaest europ- 
skih zemalja. Martina Osmano- 
vić i Marina Cujzek natjecale 


su se i u kategoriji juniorskih 
plesova u paru (Junior Double 
Dance) te u konkurenciji 26 
parova natjecanje završile na 
odličnom sedmom mjestu. Za 
naše plesačice priređen je i pri- 
jam u hrvatskom veleposlan- 
stvu u Berlinu. 

Djevojke su postale uzor 
mlađima, dajući tako poticaj 
za dalji razvitak plesa u Ivancu. 
(nn/ljr) 

UKRATKO 


Prva hrvatska 
rukometna liga, 
1992. godište 


Pobjeda,ali 
i tri poraza 


Rukometna ekipa Ivanči- 
ce, godište 1992., u Čakovcu 
je odigrala dvije utakmice 3. 
kruga 1. HRL. U obje je po- 
ražena, od Gorice s 2531, 
od Dubrave s 19:33. Vrijedi 
spomenuti najbolje igrače 
u domaćoj ekipi. Bili su to 
K. Štefičar s 10 golova, Lind 
8 te R. Štefičar i Kušen sa po 
6 golova. RK Ivančica bio je 
domaćin utakmica 4. kruga 
1. HRL. U jednoj je pobijedila 
Crikvenicu s 27:21, a poraže- 
na je od Karlovca s 22:29.(nn) 


I. hrvatska mlađa 
kadetska rukometna 
liga, 1994. godište 


Kušenovih 
37, Lindovih 
36 sjajnih 
pogodaka 

Rukometaši Ivančice, go- 
dišta 1994. i mlađeg, u Čakov- 
cu su odigrali dvije utakmice 
3. kruga_Prve hrvatske ruko- 
metne lige. U prvoj su ubilje- 
žili pobjedu nad ekipom va- 
raždinskog Varteks di Capria 
od 28:18 (15:10), a poraženi su 
od ekipe MKA Pipo Čakovec 
sa 21:24 (13:11 za domaću 
ekipu). U ivanečkoj ekipi naj- 
učinkovitiji su bili Kevin Lind 
s 12 golova, Vanja Kušen 9 te 
Darko Bregović s 8 golova. 

U utakmicama 4. kruga 
odigranim u Ivancu, Ivančica 
je ostvarila dvije uvjerljive po- 
bjede. S 31:16 (18:6) svladala je 
Fenix Osijek te sa 45:12 (21:7) 
Petrijevce. U domaćoj ekipi 

ušen je zabio najviše golova, 

15, a slijede Darko Bregović 
s 10, Kelemen i K. Lind po 9. 
vanečka ekipa bila je domaćin 
i utakmica 5. kruga u kojima 
je pobijedila ekipu Osijeka s 
23:18 i Đakova s 37:19. U do- 
maćoj ekipi najuspješniji su bili 
Lind, Kušen i Kelemen.(nn) 


Regionalna liga 
Sjever, 1998. godište 
e... 
Dvije 
e 

pobjede 

RK Ivančica bio je domaćin 
utakmica 3. kruga RRL Sjever za 
igrače 1998. godišta i mlađeg. 
Naša je ekipa odigrala dvije uta- 
kmice i u obje pobijedila. Lud- 
breg je svladala s 19:6, a Varteks 
di Caprio s 14:12. U ekipi Ivanči- 
ce Bruno Sever-Vitez bio je naj- 
efikasniji, s 11 golova. Ivančani 
su odigrali i utakmicu s ekipom 
Preloga, s neriješenih 8:8. Bruno 
Ciček postigao je 5 golova.(nn) 

RUKOMET Dukat Prva hrvatska rukometna liga 


Ivančani 
nanizali 


sedam 


pobjeda 


i U utakmici su Zupanjom dva 
su naša rukometaša ozlijeđena 


FOTO: B. TEŽAK 


KOŠARKA A-2 Hrvatska košarkaška liga Sjever 


Tri važne pobjede 


ivanečkih košarkaša 


Košarkaška momčad Ivan- 
čice u prvenstvenoj utakmi- 
ci 6. kola A-2 HKL Sjever u 
ivanečkoj srednjoškolskoj 
sportskoj dvorani pobijedila 
je ekipu Grafičara iz Ludbrega 
s 81:71. U utakmici punoj uz- 
buđenja, 40:40 nakon prvog 
poluvremena, dominirala je 
ivanečka momčad, s nepre- 
stanom prednošću od šest do 
deset koševa. 

Nakon vodstva od 71:65 u 
35. minuti i 77:70 u 38. minuti, 
u samom finišu utakmice Luka 


Rajh pogodio je tricu, dok je 
Dražen Komes ubacio 5 koše- 
va, pa su tako Ivančani ostvarili 
drugu važnu prvenstvenu po- 
bjedu. Najprecizniji igrači u do- 
maćoj ekipi bili su Komes s 23 i 
Rajh s 19 koševa, a u listu boljih 
strijelaca upisali su se i Lukinić 
sa 17 i Rožman sa 16 pogodaka. 
Ivančani su u sljedećem kolu na 
gostovanju u Vrbovcu poraženi 
od ekipe Petra Zrinskog s 52:69. 
Nakon četiri trice, domaćin se 
,odlijepio“ na plus 15 koševa. 
Ivanečku ekipu nije služio šut, 


što je sve skupa rezultiralo ni- 
malo ugodnim porazom od 17 
koševa razlike. Najučinkovitiji 
igrači u ekipi Ivančice bili su 
Rožman s 15 i Lukinić s 13 ko- 
ševa. 

Ivančani su u sljedeće dvije 
uzastopne prvenstvene uta- 
kmice zabilježili pobjede. Time 
su znatno popravili svoj bo- 
dovni saldo, pa sada imaju 13 
bodova i zauzimaju 8. mjesto 
na prvenstvenoj tablici. Ivanči- 
ca je utakmicu 8. kola odigrala 
u Ivancu i pobijedila Mladost 


iz Đurđevca s 81:47. Domaća 
ekipa u prvom je poluvreme- 
nu došla do prednosti od 23 
koša, rezultat je bio 45:22 , a 
utakmica je rezultatski riješena 
u trećoj četvrtini, koju je do- 
maćin dobio s 26:10. Istaknimo 
najbolje igrače, Sakača s 14 te 
Rajha i Komesa s po 12 koševa. 
U utakmici 9. kola u Križevci- 
ma, Ivančani su osvojili nove 
prvenstvene bodove, pobije- 
divši ekipu Radnika sa 71:63. 
Utakmicu je nosio Komes s 19 
koševa.(nn) 


NOVINE 


NOVINE 


UKRATKO 


Košarkaška 


Liga bez 
granica 


Ivančici 


prvo mjesto 


Košarkaška momčad Ivan- 


čice u Ligi bez grani 


ca odigra- 


la je tri preostale prvenstvene 
utakmice i u njima ostvarila tri 


pobjede. Na tablici 
s 20 bodova, pa će 


je vodeća 
U razigra- 


vanju za prvaka lige, gdje će 
nastupiti četiri prvoplasirane 
ekipe, startat s brojem jedan. 
Momčad Ivančice na gostova- 


njuu Krapini bila je 


uspješnija 


od domaće momčadi, koju je 
svladala sa 78:47. Najefikasniji 
igrači bili su F. Rožman s 20 i 


Komes s 19 koševa. 
ci 11. kola ivanečka 


U utakmi- 
momčad 


Rukometna ekipa Ivančice 
Ivanec na gostovanju u Zadru 
poražena je u prvenstvenoj uta- 
kmici Dukat 1. HRL od ekipe 
Zadra s 29:33. U ivanečkoj eki- 
pi odlično je igrao nezaustavljiv 
Ivan Jakopović, koji je s krilne 
pozicije postigao 14 golova. Od 
ostalih igrača potrebno je istaći 
Kristijana Putareka s 5 i Luku 
Lančića s 4 gola. 

U utakmici 10. kola naši su u 
ivanečkoj dvorani porazili Žu- 
panju s uvjerljivih 30:21 (16:11). 
Domaća ekipa odlično je kre- 
nula u utakmicu, u 12. minuti je 
povela sa 8:5, a u 20. minuti već 
je isprednjačila s 5 golova (11:6). 


U 16. minuti ozlijedio se Jakopo- 
vić (završio je na varaždinskoj 
Hitnoj) i to je bio velik hendikep 
za Ivanec. Najbolji igrač utakmi- 
ce bio je Lančić s 8 golova. I on 
je ozlijeđen u 56. minuti, a ka- 
snije se ispostavilo da će zbog tri 
slomljena prsta na ruci morati 
ostati na višemjesečnom opo- 
ravku. U utakmici sa Županjom 
istaknuo se vratar Aleksandar 
Mateša s 13 obrana, a u listu stri- 
jelaca upisali su se Matija Kušen 
sa 6 golova, Marko Posavec 4, 
Jurica Posavec 3. 

Ivanečka ekipa u sljedećem 
je kolu bila na gostovanju u 
Kaštel Starom, gdje je igrala sa 


ekipom Kaštela Adriachem. 
Poražena je s 23:28. Ivančani su 
dobro odigrali prvih 30 minuta 
i poluvrijeme završili vodstvom 
16:13. Od strijelaca istakli su se 
Putarek, Brezić i Gotal (4) te 
Levanić i Kušen (3). 

U 12. kolu Ivančica je igrala 
sa Solinom i pobijedila s 25:21. 
Ivančani su, unatoč četiri ozli- 
jeđena igrača, odigrali čvrstu 
obranu, što je i rezultiralo činje- 
nicom da gostujuća ekipa od 16. 
minute (kod rezultata 8:8), čak 
punih 17 minuta nije postigla 
gol. S druge strane, naši su zabili 
7 pogodaka i poveli s 15:8 u 33. 
minuti. Rezultat prvog poluvre- 


mena 13:8 za domaću ekipu. 
Branimir Kutnjak bio je pravi 
vođa domaće ekipe; zabijao je 
golove u presudnim trenucima 
te je zasluženo izabran za naj- 
boljeg igrača utakmice. Ivančani 
su u posljednjoj utakmici jesen- 
skog dijela prvenstva poraženi 
na gostovanju od rukometaša 
Crikvenice s 20:32. 

Nakon jesenskog dijela pr- 
venstvene sezone 2009./2010. 
ekipa Ivančice na 7. je mjestu 
prvenstvene tablice s 14 bodo- 
va. Nastavak prvenstva slijedi 
13. veljače kada ekipa Ivančica 
putuje na utakmicu u Đakovo. 
(nn) 


3. hrvatska rukometna liga Sjever - žene 


Tri uzastopne pobjede u finišu prvenstva 


Ženska rukometna ekipa Ivanca odlič- 
nim je igrama, s tri uzastopne pobjede, u 
posljednja tri kola jesenskog dijela prven- 
stva u 3. HRL ligi Sjever zauzela 5. mjesto, s 
10 bodova. Ivančanke su u utakmici 7. kola 
pobijedile drugu ekipu varaždinske Koke 
s 26:19. Domaća ekipa je nakon početnog 
vodstva gostujuće ekipe u 13. minuti izjed- 
načila rezultat na 6:6, zatim povela i prvo 
poluvrijeme riješila u svoju korist sa 16:9. U 
drugom poluvremenu ekipa Ivanca držala 
je razliku od 5 do 7 golova, u 46. minuti 


Bencek s 9 golova. 


rezultat je bio 22:16 i na kraju je domaća 
ekipa slavila pobjedu sa 7 golova razlike. 
Najefikasnija ivanečka igračica bila je Tea 


Na gostovanju u Lipiku, Ivančanke su 
ponovile dobru igru i pobijedile s 32:18. 
Ponovno su dominirale tijekom cijele uta- 
kmice, odlično su odigrale obranu te prvo 
poluvrijeme dobile s 14:7. U drugom po- 
luvremenu još su i pojačale ritam igre, a u 
listu najboljih strijelaca upisale su se A. Ge- 
ček, T. Bencek i M. Šlopar sa po 6 golova. 


U posljednjem, 9. kolu jesenskog dijela pr- 
venstva, ekipa Ivanca igrala je s Viktorijom 
iz Novske i pobijedila je s visokih 46:12. 


Domaća ekipa odlično je otvorila utakmi- 


cu i u 14. minuti već je vodila s 13:4. Prvo 
poluvrijeme ivanečka ekipa dobila je s 26:7, 
što je već bila svojevrsna najava visoke po- 
bjede Ivanca. 

Ekipa Ivanca nalazi se na zasluženu od- 
moru, a nastavak prvenstva slijedi 20. ve- 
ljače, kada Ivančanke na domaćem terenu 
očekuje susret s Prelogom.(nn) 


Regionalna rukometna liga Sjever, 1996. godište 


Tri pobjede prve mlade 


ivanečke ekipe 


Županijski rukometni kup 
Ivančane u finalu 


porazio Trnovec 


Regionalna košarkaška liga 
Sjever - skupina A, kadeti 


Ivančica-Cestica: 
138:23! 


Košarkaška kadetska momčad Ivančice u pr- 
venstvenoj utakmici 5. kola RKL Sjever u Ivancu 
je igrala s ekipom Cestice i pobijedila je s visokih 
138:23. Ova pobjeda kadetske momčadi Ivančice 
pod vodstvom trenera Dejana Markovića rekor- 
dna je u dugogodišnjoj povijesti KK Ivančica, a 
ujedno i među najvišima prvenstvenim pobjeda- 
ma postignutim na području županijskog Košar- 
kaškog saveza. Najefikasniji igrač u domaćoj eki- 
pi bio je J. Putarek s 34 postignuta koša, a slijede 
Kapustić 27, Bajsić 20, Stančić 13, Lj. Putarek 13, 
Blaguški 11, Kukec 10, Šoštarić 7, Mohenski 4. 

Ivančani sui u sljedećoj prvenstvenoj utakmici, 
odigranoj u dvorani Osnovne škole Ivanec, nasta- 
vili uspješan rezultatski niz pobjedom nad Nede- 
lišćem s 81:33. Najbolji igrači bili su Mohenski s 
20 i Kapustić s 18 koševa. Na prvenstvenoj tablici 
Ivančica se nalazi na 3. mjestu s 10 osvojenih bo- 
dova, koliko ima i prvoplasirana ekipa Međimurja 
te drugoplasirana ŠK Vindija.(nn) 


KOŠARKA Regionalna košarkaška liga Sjever 


— skupna A, juniori 


Nakon poraza sa ŠK Vindija, 


Ivančani treći 


Juniorska košarkaška momčad 
Ivančice u derbi je utakmici 6. kola 
RJKL Sjever, odigranoj u Varaždinu s 
ekipom Škole košarke Vindija, pora- 
žena s 55:73. U ivanečkoj ekipi naje- 
fikasniji igrač bio je Berislav Boljfetić 
s 26 koševa. Taj je susret bio derbi 
utakmica, koja je odlučivala o naslovu 
jesenskog prvaka lige. S obzirom na to 
da je utakmica odigrana u tjednu, iva- 
nečka momčad nije mogla nastupiti u 
kompletnom sastavu (nedostajala su 
trojica igrača, Alvaro Taučer, Brani- 
mir Boljfetić i Kruno Jakopović) što je 
bio velik nedostatak za Ivančane. 

U sljedećoj utakmici Ivančica je 
u dvorani ivanečke Osnovne škole 
pobijedila ekipu Donjeg Kraljevca sa 
72:63. Rezultat po četvrtinama: 16:14, 
18:12, 25:10, 13:27. Najefikasniji igra- 


či u domaćoj ekipi bili su E. Rožman 
s 21 košem i Berislav Boljfetić s 18. U 
prvenstvenoj utakmici 8. kola, Ivan- 
čicu je sa 100:68 na domaćem terenu 
svladala momčad Međimurja. Re- 
zultat po četvrtinama: 11:27, 18:22, 
13:28, 26:23. Najbolji strijelac bio je 
Rožman, s 18 koševa. Na prvenstve- 
noj tablici ekipa Ivančice nalazi se 
na trećem mjestu s 12 bodova, ko- 
liko ima i Međimurje, vodeća ekipa 
lige, te Škola košarke Vindija, ali s 
utakmicom manje. Istaknimo da je 
juniorska momčad Ivančice svojom 
igrom dosad opravdala očekivanja. 
Kristijan Marđetko, trener ekipe, dao 
je veliku šansu pojedinim igračima, 
koji s dosta uspjeha igraju i za senior- 
sku momčad u A-2 Hrvatskoj košar- 
kaškoj ligi Sjever.(nn) 


NOGOMET 1. županijska nogometna liga Varaždin 
Margečan želi ojačati kadar 


Nogometna seniorska mom- 
čad margečanske Mladosti je- 
senski je dio prvenstvene sezone 
2009/2010. završila plasmanom 
na 11. mjestu, s 14 bodova. Pre- 
ma procjeni Uprave kluba, to 
je prilično uspješan plasman. 
U razgovoru s Josipom Praš- 
njakom, šefom stručnog stože- 
ra kluba i trenerom seniorske 
momčadi, dobili smo analizu 


Id 


i ostati u ligi 


je iskusni Martin Prašnjak, koji 
je ujedno i trener pionira. Bran- 
ko Kozulić trener je juniorske 
momčadi, tako da to sada dobro 
funkcionira. Juniorska momčad 
završila je prvi dio sezone pla- 
smanom na 11. mjestu, dok je 
pionirska dvanaesta, ali nama je 
najvažnije da oni igraju i da juni- 
ori popunjavaju seniorsku mom- 
čad — izjavio je Prašnjak. 


Dvije rukometne ekipe 
Ivančice, godišta 1996., 
odigrale su u Nedelišću po 
dvije prvenstvene utakmi- 
ce Regionalne rukomet- 
ne lige Sjever. Prva ekipa 
ostvarila je dvije visoke 
pobjede; s 20:14 pobijedila 
je San sport, a s 33:9 ekipu 
Nedelišća. 

Druga ivanečka  eki- 
pa uspješnija je bila od 
Nedelišća pobijedivši je s 


148, ali je od San sporta 
poražena s visokih 6:24. 
Najuspješniji strijelci u 
prvoj ekipi bili su Maloić s 
13 golova, slijede Brežnjak 
11, M. Lind 10 i Trefil 8 
golova. 

Odigrane su po dvi- 
je utakmice i s prvom i 
drugom ekipom Varteks 
di Capria. Ivanečka prva 
ekipa porazila je drugu 
varaždinsku momčad s 


30:12, dok je s prvom eki- 
pom odigrala neriješeno, 
17:17. Druga ekipa u obje 
utakmice je poražena, od 
prve varaždinske ekipe sa 
7:29 te od druge s 15:22. U 
prvom ivanečkom sastavu 
najprecizniji su bili Šagij 
s 11 golova te Brežnjak i 
Maloić s 9. Najbolji stri- 
jelac u drugoj ivanečkoj 
ekipi bio je Štefičar sa po 
10 golova.(nn) 


Rukometna ekipa Ivančice u Petrijancu 
je s Trnovcem, članom 2.HRL Sjever, odi- 
grala finalnu utakmicu Županijskog ruko- 
metnog kupa. Poražena je s 28:32 (14:12 za 
domaću ekipu). Na žalost, ivanečka ekipa 
nastupila je bez sedmorice standardnih 
igrača, koji su ozlijeđeni. Najbolji igrači bili 
su Kušen (7) te Posavec i Štefičar s 5 po- 
godaka. Ekipa Trnovca se, kao pobjednik 
rukometnog kupa Varaždinske županije, 
plasirala u finale Regije Sjever, gdje će igrati 
s pobjednikom RS Međimurje.(nn) 


jesenskog dijela prvenstva. 

- S obzirom na financijske 
poteškoće, klub je već u početku 
sezone napustilo 14 igrača, pa se 
odmah pojavio problem kako 
popuniti pojedine selekcije za 
početak prvenstva. Margečan, u 
odnosu na druge sredine, godi- 
nama puno ulaže u stvaranje vla- 
stitog igračkog kadra, pa nam je 
osnovni cilj bio ostanak seniorske 
momčadi u 1. ŽNL. lako smo na 
11. mjestu, smatramo da ne treba- 


mo biti pretjerano zabrinuti, što 
pokazuje i podatak da, primjerice, 
momčad Bednje, koja se nalazi na 
8. mjestu, ima isti broj bodova kao 
i Mladost. Većinu utakmica tije- 
kom ovoga dijela prvenstva izgu- 
bili smo u drugom poluvremenu 
i to zbog iscrpljenosti igrača, ne- 
redovitog treniranja zbog obveza 
pojedinih igrača na fakultetima, 
kao i nekih koji rade na gradili- 
štima, pa nisu mogli prisustvo- 
vati većini treninga momčadi. 


- Prije nastavka prvenstva 
očekuju nas pripreme u traja- 
nju šest tjedana, s odigravanjem 
pripremnih utakmica. Cilj nam 
je ojačati igrački kadar dovo- 
đenjem dva kvalitetna igrača u 
veznom redu, a možda i kojeg 
napadača. Pokušat ćemo i vratiti 
pokojeg igrača i time stvoriti kva- 
litetnu okosnicu momčadi, koja 
će se ravnopravno moći nositi s 
ekipama iz sredine tablice. Moj 
pomoćnik (seniorske momčadi) 


Spomenimo na kraju još neke 
aktivnosti Uprave kluba na čelu 
s predsjednikom Ivanom Vida- 
čekom. Tijekom prošle godine 
zamijenjene su zaštitne mreže 
iza golova, iskopan je bunar za 
navodnjavanje igrališta, prošire- 
no je mjesto za klupe za pričuv- 
ne igrače, započeta je dogradnja 
prostorija za službene osobe, a i 
sanacija sanitarnog čvora. Do- 
građeni dio objekta u funkciju 
kane staviti u proljeće. (nn) 


pobijedila je u Ivancu ekipu 
Šmarja s 88:63. Bila je to derbi 
utakmica u kojoj su se sasta- 
le dvije prvoplasirane ekipe. 
Uspješnija je bila ivanečka i 
tako preuzela vodeću poziciju 
na prvenstvenoj tablici Lige 
bez granica. U posljednjem, 
12. kolu, Ivančica je u Ivan- 
cu igrala s ekipom Pristave, 
pobijedila je sa 77:66 _i time 
ostvarila devetu prvenstvenu 
pobjedu. U domaćoj ekipi 
najefikasniji igrač bio je Luka 
Rajh s 28 koševa.(nn) 


Regionalna 
košarkaška lige Sjever 
— skupina A, ml.kadeti 


Pobjeda 
mladih u 
Cakovcu 


Košarkaška ekipa mlađih 
kadeta Ivančice u prvenstve- 
noj utakmici 5. kola RL Sjever 
poražena je od ekipe Čakovca 
s 35:71. U ivanečkoj ekipi naj- 
efikasniji igrač bio je Šoštarić 
s 12 koševa, a u listu strijela- 
ca upisali su se i Stančić sa 7, 
Sanković i Sokol 5, Mohenski, 
Hrg i Brusar 2 koša. 

Nakon poraza u Čakovcu, 
U 6. kolu novi susret Ivančana 
u međimurskom središtu, s 
ekipom Međimurje Globet- 
ka. Ovoga puta pobijedili su 
sa 68:27. Najprecizniji igrači u 
ivanečkoj ekipi bili su Sokol 
i Šoštarić s 11 koševa, Trefil 
10, Sanković 8, Novoselec 7. 
Dodajmo ovome da je riječ o 
igračima godišta 1996. i mla- 
đeg, učenicima petog, šestog 
i sedmog razreda ivanečke 
škole, koji treniraju dvije do tri 
godine, a u ligi kadeta natječu 
se drugu prvenstvenu sezonu. 
Nakon. 6. kola, nalaze se na 8. 
mjestu prvenstvene tablice, s 
8 osvojenih bodova. Momčad 
Međimurja na tablici je vode- 
ća, s 12 bodova.(nn) 

Uručeni novčani darovi 
djeci iz siromašnih, udomljenih i 
mnogočlanih obitelji 


ovćani 


okloni za! 


17 djece 


Novac je dobilo ukupno 117 djece u 
iznosu po 500 kuna, a Grad je za 
to izdvojio 58.500 kuna 


Na prigodnoj svečanosti 
održanoj u srednjoškolskom 
amfiteatru,  dogradonačelnica 
Ivanca Jasenka Friščić u utorak 
je, 15. prosinca, uručila novčane 
darove Grada Ivanca udomlje- 
noj djeci, djeci iz mnogočlanih 
obitelji te iz obitelji uvrštenih u 
socijalni program. 

- Nadam se da će ovakav 
dar uvelike obradovati djecu 
i omogućiti im da si blagdane 
uljepšaju poklonom po svojoj 
želji. Svima vama, roditeljima i 
udomiteljima, želim da u ovim 
teškim vremenima ustrajete u 


zahtjevnoj zadaći i brizi oko 
podizanja djece — poručila je 
dogradonačelnica. 

Novac je dobilo ukupno 117 
djece u iznosu po 500 kuna, a 
Grad je za to izdvojio 58.500 
kuna. Takvim darivanjem Grad 
tradicionalno nastoji uljepšati 
blagdane djeci iz spomenutih 
skupina, to više što među njima 
ima i onih čije djetinjstvo zbog 
niza razloga nije najsretnije. 
Druženje su brojna okupljena 
djeca s roditeljima nastavila 
u predvorju škole, uz sokove, 
voće i slatkiše. (ljr) 


FOTO: B. TEŽAK 


Sretan Božić dječici i roditeljima! 


VESELI BLAGDANI 
Šlampavi 
Djed Mraz 


U predblagdanskim da- 
nima u Ivancu je održan niz 
dječjih programa i predsta- 
va. Mališane predškolske 
dobi i učenike nižih razreda 
u kinodvorani Pučkog otvo- 
renog učilišta Đuro Arnold 
u četvrtak je, 17. prosinca, 


razveselio Šlampavi Djed 
Mraz. 
po 


1 


Motorizirani djedovi ponovno na ivanečkoj špici 
Djedice-bajkeri darovima s 
razveselili najmlađe Ivančane =; 


U nedjelju, 20. prosinca, velik broj dje- 
čice i roditelja razdragano je dočekao ko- 
lonu motoriziranih Djedova Mrazova što 
su na motociklima ,dojahali“ na ivanečku 
špicu. 

Djedice i poneka ,mrazica“ koji su neobič- 
no sličili članovima ivanečkog Moto-kluba Jal, 
jatu rascvrkutane djece potom su za tren oka 
podijelili oko 400 slatkih vrećica! 

Riječ je o tradicionalnoj akciji darivanja, ka- 
kvom JAL-ovci djecu uoči Božića razveselja- 
vaju već nekoliko godina, a novac za kupovinu 
darova nabavljaju organiziranjem motorijada i 
koncerata kroz cijelu godinu. 

Prethodno su bajkeri darove podijelili i dje- 
ci u okolnim mjestima, a računalom, mobite- 
lom i drugim korisnim stvarima istoga su dana 
darovali ijednu siromašnu obitelj s petero dje- 
ce u Zalužju. (ljr) 


k B.TI TEŽAK 


FOTO: B. TEŽAK 


Šlampavom Djedu 
Mrazu smijali su 
se ivanečka djeca i 
mališani 


Vedru predstavu, uz su- 
djelovanje djece, izvelo je 
Kazalište Tvornica lutaka iz 
Zagreba. 

Dan kasnije, u predstavi 
Don Kihot zagrebačkog tea- 
tra Merlin, također u kinod- 
vorani Učilišta, uživali su 
ivanečki srednjoškolci. (ljr) 


Djedice-bajkere na ivanečkoj je špici dočekalo mnoštvo djece 


Uređivački odbor: Milorad 
Batinić, Jasenka Friščić, 
Branko Putarek, Čedomir 
Bračko, Marina Držaić, Stanko 
Rožman, Maja Darabuš 


Fotografije: Branko Težak, 
Nikola Nišević, arhivi suradnika 


Urednica: Ljiljana Risek 


Poštovani čitatelji, 
odsad na stranicama Ivaneč- 
kih novina možete objaviti i vaše 
A GTA male oglase. Prodajete li kuću, 
d 2 AR. 22 vinograd, oranicu ili livadu, ili 
.+ KO i: "A možda domaće životinje, vino ili 
4“ štogod drugo, na raspolaganju 
vam je mali oglas za samo 30 


stvo na području grada Ivanca 
u nakladi od 4500 primjeraka, 
vaš će oglas moći pročitati svi 
zainteresirani. Javite se na tel. 
404-870. U Ivanečkim novinama 
svoje EP-tekstove i marketinške 
oglase mogu objaviti i sve zain- 
teresirane tvrtke, obrtnici i drugi 


g 


Izdavač novina: Grad Ivanec, 
Trg hrvatskih ivanovaca 9%, tel. 
404-870 (042) 


Oglasi ć 


< kuna. poduzetnici. Sve informacije o uda g A 
pe 5% Budući da se Ivanečke no- cjeniku i uvjetima objavljivanja Tisak: “Mini-print-logo“ d.o.o. 
saiauaslaa4 255 vine plasiraju u svako kućan- na gornjem broju telefona. www.ivanec.hr 

